Eduskunta.fi > FI > Vaski > Pöytäkirjan asiakohta > PTK 77/2015/16 vp\n1.30 Jari Leppä kesk\n1.35 Anne Kalmari kesk\n1.37 Timo V. Korhonen kesk\n1.39 Eerikki Viljanen kesk\n1.41 Mikko Kärnä kesk\n1.42 Eeva-Maria Maijala kesk\n1.44 Reijo Hongisto ps\n1.46 Satu Taavitsainen sd\nEnsimmäiseen käsittelyyn esitellään päiväjärjestyksen 16. asia. Käsittelyn pohjana on maa- ja metsätalousvaliokunnan mietintö MmVM 9/2015 vp. Nyt päätetään lakiehdotusten sisällöstä.\nRouva puhemies! Jatketaan yksimielisten mietintöjen linjalla. Elikkä tässä on kysymyksessä maataloustukien toimeenpanosta annetun lain, kansallisista tuista säädetyn lain ja suorista tuista säädetyn lain muutos. Tässä on kaksi päällimmäistä asiaa. Toinen liittyy kasvinsuojeluaineiden täydentävien ehtojen noudattamisen valvontaan liittyviin ohjaus- ja valvontatehtäviin. Tässä kasvinsuojeluaineiden täydentävien ehtojen noudattaminen ja niiden valvontaan liittyvät ohjaus- ja valvontatehtävät ehdotetaan siirrettäväksi Elintarviketurvallisuusvirasto Eviralta Turvallisuus- ja kemikaaliviraston ohjaukseen ja valvontaan. Näin se myöskin noudattaa ja valvoo kansanterveyden sekä eläinten ja kasvien terveyden alaan kuuluvien kasvinsuojeluaineiden käyttöä.\nTässä asiassa valiokunta kiinnittää kahteen asiaan huomiota, elikkä painottaa sitä, että kasvinsuojeluaineiden täydentävien ehtojen valvonnalla ja ohjauksella ja sen siirtämisellä Turvallisuus- ja kemikaalivirastolle ei saa olla vaikutuksia valvontatapahtumaan maatiloilla tai elinkeino-, liikenne- ja ympäristökeskuksen tarkastajien paikan päällä tekemiin tarkastuksiin muutoinkaan taikka tarkastusmaksujen tasoihin. Esityksestä ei siis saa aiheutua viljelijöille uusia kustannuksia aiheuttavia velvoitteita. Tätä valiokunta haluaa aivan erityisesti alleviivata: ei lisää velvoitteita eikä tehtäviä eikä valvontoja eikä uusia maksuja. Valiokunta pitää välttämättömänä, että valvonnassa tehtyjä havaintoja seuraavissa jatkotoimenpiteissä otetaan huomioon säännösten monimutkaisuus ja vaikeaselkoisuus — sellaisia ne ehdottomasti ovat. Jatkotoimenpiteenä tulee ensisijaisesti olla pelkkä ohjaus oikeaan menettelyyn. Tiedottamista ja tiedonsaantia on, ja niistä on huolehdittava niin sanotun yhden luukun periaatetta noudattaen, tai paremminkin digitaalisessa maailmassa voitaisiin puhua yhden pilven periaatteesta. Tämä on siis se ensimmäinen asia, jota halutaan alleviivata.\nPuhemies! Toinen asia on 31 §, jossa määritellään tukien takaisinperinnästä. Tässähän on periaatteena se, johon erityistä huomiota kiinnitetään lakiehdotuksen ja voimassa olevan lain 31 §:n 2 momentin sanamuodossa. Sanamuodon mukaan takaisinperinnästä voidaan — siis voidaan — luopua säännöksestä ilmenevin edellytyksin. Valiokunta pitää tätä säännöstä epätäsmällisenä ja esittää siihen pykälämuutosta. Valiokunta ehdottaakin tämän kyseisen 31 §:n 2 momenttia muutettavaksi siten, että takaisinperinnästä luovuttaisiin pääsääntöisesti aina niissä tapauksissa, joissa alkuperäinen takaisin perittävä määrä on enintään 100 euroa ilman korkoja tuen saajaa ja myönnettyä yksittäistä tukea kohden. Poikkeuksena ehdotetaan säädettäväksi mainitun pykälän 1 ja 2 momentissa mainitut tilanteet, ja ne tilanteet ovat niitä, että tuensaaja on tahallisesti antanut sellaisen virheellisen ja puutteellisen tiedon, joka on olennaisesti vaikuttanut tuen myöntämiseen ja maksamiseen. Eli näissä tapauksissa peritään, muissa tapauksissa ei. Valiokunnalle toimitusselvityksessä on todettu esimerkkinä tilanne, jossa hakemuksessa ilmoitetaan tuen maksun perusteena oleva pinta-ala, joka on hakijalla tiedossa aiemmasta digitoinnista. Jos kokonaispinta-ala muuttuu ainoastaan hieman, eli ne tukivaikutukset ovat enintään 100 euroa, uudessa digitoinnissa pinta-alatiedon antamista ei voida tulkita sellaiseksi virheelliseksi tiedoksi, joka olisi olennaisesti vaikuttanut tuen myöntämiseen. Eli nyt halutaan vihdoin viimein aidosti se alle 100 euron virhe niin, että sitä ei takaisin peritä. Tämä aiheuttaa kohtuutonta haittaa viranomaistoiminnalle ja kustannuksia paljon enemmän kuin mitä tämä 100 euron takaisinperintä tuo tullessaan, ja samalla se aiheuttaa erittäin mittavan vaivan myöskin viljelijöille ja neuvontajärjestöille. Siinä mielessä tämä on huomattavan paljon nykyistä käytäntöä selkeyttävä lakiehdotus.\nArvoisa rouva puhemies! Todellakin, tämä esitys oli kokonaisuudessaan erittäin hyvä, mutta täytyy sanoa, että valiokunta silti käsitteli tätä erityisen tarkasti siitä syystä, että aina kun tulee tällaisia ohjaus- ja valvontatehtävien siirtoja, niin haluamme varmistaa sen, että kustannukset eivät nyt sitten varmasti siellä tiloilla nouse eikä edes tule välillisiä vaikutuksia vaan järjestelmä pysyy ennallaan tai helpottuu sieltä viljelijän näkökulmasta, ja tämä nyt on niin selkeästi sinne kirjoitettu, että sillä asialla kyllä perälauta täytyy olla, että sieltä ei sitten uusia yllättäviä valvontamaksuja tai raporttivelvoitteita tule.\nMutta toinen asia: Tämä ensimmäinen asiakin oli erittäin fiksua toimintaa, että näitä kootaan yksiin käsiin, mutta tämä toinen asia oli todellinen ilon aihe: se, että alle 100 euron takaisinperinnöistä luovutaan ja nimenomaan että se nyt varmasti koskee myös niitä tapauksia, joissa digitoitua pinta-alaa, siis hallinnon antamaa pinta-alaa, käytetään, mutta se sitten uudelleen digitoinnin syystä hieman muuttuu. On se ollut todella kohtuutonta, että viljelijää tästä rangaistaan ja sanktioidaan. On tärkeää, että mistään nyt ei tule sitten kumoavia ohjeita. Itse asiassa tämä asia on päätetty täällä eduskunnassa jo ennenkin, mutta jostain syystä sieltä ovat kummitelleet vanhat ohjeistukset, joiden mukaan sitten Mavi on toiminut. Nyt täytyy toimia tämän yksimielisen mietinnön mukaisesti. Alle 100 euron takaisinperintöjä ei tule, ellei sitten tahallisesti ole halunnut jotain vilppiä viljelijä tehdä.\nArvoisa rouva puhemies! Täytyy jälleen kerran valiokunnan puheenjohtajan kautta antaa kiitosta koko maa- ja metsätalousvaliokunnalle: jälleen kerran erittäin tasokas mietintö.\nHalusin itsekin kiinnittää kolmeen tai ehkä neljään asiaan huomiota tässä mietinnössä. Huomaan, että minulla on täsmälleen sama puheenkirjoittaja kuin kahdella edellisellä puhujalla. Eli äärettömän tärkeää on se, että tästä esityksestä ei saa aiheutua viljelijöille uusia kustannuksia aiheuttavia velvoitteita, ja tämä on myös tavattoman tärkeää, että valiokunnan mielestä tämä säännösten monimutkaisuus ja vaikeaselkoisuus on huomioitava. Eli jatkotoimenpiteenä tulee ensisijaisesti olla pelkkä ohjaus oikeaan menettelyyn. Erittäin tärkeitä linjauksia, ikään kuin järkeä näitten järjettömyyksien keskellä. Eli ei uusia kustannuksia, ohjaus oikeaan menettelyyn, ei sanktioita. Ja tämä, että alle 100 euron virhettä ei takaisin peritä — erinomainen linjaus.\nNeljäs asia, johon kiinnitän huomiota: Tässä esityksessä lakia ehdotetaan muutettavaksi lisäksi siten, että ely-keskuksen myöntämiin tukiin liittyviä tehtäviä voitaisiin keskittää jonkin keskuksen tai joidenkin keskusten tehtäväksi. Meillä on nyt etenemässä erittäin suuri aluehallinnon uudistus 18 maakuntaan tai itsehallintoalueeseen. Ehkä jossakin vaiheessa pitää ruveta ministeriöittenkin huomioimaan se, että tämä muutos on todella tulossa. Näitä tehtäviä eri ely-keskusten osalta ja niitten tehtävien yhdistämistä on syytä hiukan ruveta harkitsemaan tulevan muutoksen pohjalta.\nArvoisa puhemies! Yhdyn täällä salissa esitettyihin kiitoksiin selkeästä mietinnöstä, maa- ja metsätalousvaliokunnan mietinnöstä. Kiinnitän huomiota erityisesti kolmeen kohtaan:\nKiinnitän huomiota valiokunnan kantaan siitä, että kasvinsuojeluaineiden täydentävien ehtojen valvonnan ohjaus- ja valvontatehtävän siirtämisellä Elintarviketurvallisuusvirastolta Turvallisuus- ja kemikaalivirastoon ei saa olla vaikutuksia valvontatapahtumaan maatilalla tai elinkeino-, liikenne- ja ympäristökeskusten tarkastajan paikan päällä tekemiin tarkastuksiin muutoinkaan taikka tarkastusmaksujen tasoihin. Esityksestä ei siis saa aiheutua viljelijöille uusia kustannuksia aiheuttavia velvoitteita. Tämä on erittäin merkittävä linjaus tämän asian yhteydessä, ja se on äärimmäisen hienoa, että se täällä valiokunnan yksimielisessä mietinnössä on.\nToinen erittäin tärkeä näkökanta on valiokunnan havainto siitä, että jatkotoimenpiteissä otetaan huomioon säännösten monimutkaisuus ja vaikeaselkoisuus, ja ensisijaisesti pitää olla ohjaus oikeaan menettelyyn jatkotoimenpiteenä.\nViimeisenä on se, että tämän esityksen yhteydessä päästäisiin vihdoinkin eroon näiden alle 100 euron tukien takaisinperintöjen suorittamisesta. Tätä on valiokunta monessa yhteydessä jo vuosien ajan yrittänyt saada toteutumaan ja pontevasti edennyt sillä tiellä. Se ei ole erinäisistä syistä kuitenkaan tähän mennessä onnistunut, ja nyt olisi erittäin tärkeää ja on erittäin hienoa, että se tämän mietinnön mukaisesti tulevaisuudessa tulee toteutumaan.\nArvoisa rouva puhemies! Aivan kuten muutkin, edelliset puhujat, itsekin tervehdin ilolla tätä mietintöä, ja toivon, että kaikki salissa olevat tiedostavat ja se on myös yleisessä tietoisuudessa, että maatalous on nyt Suomessa sellaisessa kriisissä ja sen kannattavuus on niin heikentynyt, että mitään lisäkuormaa tämä ala ei kestä. On siis äärettömän tärkeää, että hallitus on reagoinut tähän tilanteeseen kansallisilla tukitoimilla, ja tämäkin lakiesitys osaltaan liittyy tähän samaan kokonaisuuteen, sillä se tulee keventämään viljelijöihin kohdistuvaa byrokratiaa ennen kaikkea siten, että luovutaan tästä alle 100 euron tukien takaisinperinnästä.\nTässä vaiheessa iltaa lienee sopivaa jo todeta, että normitalkoot ovat pyörähtäneet käyntiin ja ne ovat varsin iloinen asia ja nyt tässä tapauksessa se ilo kohdentuu tuonne viljelijöihin.\nArvoisa puhemies! Edelliseen voin jatkaa, että byrokratian purku on todellakin meillä kovasti työn alla hallituspuolueitten asioissa. Olen itse osallistunut maatalouspuolen byrokratian purkuun, työryhmän toimintaan, ja täytyy sanoa, että sillä puolella työ on todella vaikeaa ja hankalaa. Haluttaisiin saada tuloksia aikaiseksi, mutta tilanne on hankala.\nItse tähän asiaan. Tuomioistuimessa tuomarinohjeena on, että ihminen on syytön, jos ei syylliseksi todeta, mutta me maanviljelijät saamme hyvin usein kokea sillä tavalla, että maanviljelijä on syyllinen, jollei häntä vahingossa syyttömäksi todeta. Muutama vuosi takaperin oli tilallamme valvonta, ja siinä kävi semmoinen homma, että minulla oli jäänyt ottamatta yhdeltä peltolohkolta väärinkäsityksen, tietämättömyyteni, vuoksi maanäyte. Se oli iso moka, siitä tuli iso moka, sillä se teetti töitä monta päivää: monena päivänä minä jouduin selittämään asiaa, siinä virkamiehet elystä lähettivät minulle monet paperit, oli valtava paperishow, joka maksoi varmasti hyvinkin paljon. Siitä tuli meille sanktio, 27 euroa muistaakseni. Mutta kuinka paljon maksoi sitten ely-keskukselle, valtiolle, tämän asian hoitaminen? Kuinka paljon vei meiltä voimia ja energiaa näitten asioiden hoitaminen?\nKiitos valiokunnalle tästä tekemästänne työstä. Meillä on todella paljon tämän asian kanssa vielä tehtävissä, mutta tämä on selvästi askel eteenpäin. Haluan ainakin viedä asioita oikeaan suuntaan.\nArvoisa rouva puhemies! Mietinnössään maa- ja metsätalousvaliokunta tuo selkeästi esille kantansa muun muassa tukien takaisinperintään. Voimassa olevan toimeenpanolain 31 §:n 2 momentin mukaan väärin perustein maksetun tuen takaisinperinnästä voidaan luopua, jos takaisin perittävä määrä on alle 100 euroa ilman korkoja tuensaajaa ja myönnettyä yksittäistä tukea kohden.\nValiokunta kävi pitkän keskustelun sanoista "voidaan luopua" ja päätyi siihen, että ilmaisu on epätarkka ja tulkinnanvarainen. Tämän takia valiokunta haluaa täsmentää ilmaisua ja ehdottaa lakia muutettavaksi niin, että sanat "takaisinperinnästä voidaan luopua" korvattaisiin sanoilla "takaisinperinnästä luovuttaisiin pääsääntöisesti" aina niissä tapauksissa, joissa alkuperäinen takaisin perittävä määrä on alle 100 euroa ilman korkoja tuensaajaa ja myönnettyä tukea kohden. Viljelijöiltä tulee jatkuvasti palautetta, että heiltä peritään takaisin 10, 20 euron maksuja. Jokainen ymmärtää, että tällainen laskun käsitteleminen ja lähettäminen viljelijälle maksaa yhteiskunnalle enemmän kuin laskun summa on, joten ei liene järkevää lähetellä tuollaisia laskuja viljelijöille ja maatalousyrittäjille.\nOn erinomaisen tärkeää, että lakiin kirjataan valiokunnan mietinnön mukaisesti lausuma, että takaisinperinnästä luovutaan pääsääntöisesti aina niissä tapauksissa, joissa perittävä summa on enintään 100 euroa. Näin takaisinperintää harkitsevan viranhaltijan ei tarvitse pohdiskella, mitä tekee esimerkiksi 65 euron suuruisella väärin perustein maksetulla tukisummalla. Selvä ja selkeä raja, 100 euroa, on jokaiselle helpompi ymmärtää. Tämä on erittäin hyvä uudistus valmisteilla olevaan lakiin.\nArvoisa puhemies! Edustaja Hongiston innoittamana tässä nyt toivon, että tällaista samanlaista normien purkua ja takaisinperinnän kohtuullistamista tapahtuisi muun muassa toimeentulotuen osalta, jossa on hyvinkin pienistä euroista aina kyse näitten tukien myöntämisessä tai silloin, jos on väärin perustein myönnetty tai näin, elikkä tällaiset 100 euron kohtuullistamiset olisivat myös siellä suunnalla erittäin oikeudenmukaisia.


Maakaaren muutostarpeet : Arviomuistio - Valto\nMaakaaren muutostarpeet : Arviomuistio\nTervonen, Markus (2021-12-02)\nOikeusministeriön julkaisuja, Selvityksiä ja ohjeita 2021:27\nKiinteistönomistuksella, kiinteistönvaihdannalla ja kiinteään omaisuuteen liittyvillä oikeussuhteilla on huomattava yhteiskunnallinen merkitys. Kiinteistöjä koskevien yksityisoikeudellisten oikeussuhteiden kannalta keskeinen säädös on vuoden 1997 alusta voimaan tullut maakaari. Kiinteistönomistukseen ja -vaihdantaan liittyvät olosuhteet ovat maakaaren voimassaolon aikana yhteiskunnan muuttuessa osin olennaisesti muuttuneet, minkä johdosta on syytä arvioida lain toimivuutta ja mahdollisia muutostarpeita.\nArviomuistion tarkoituksena on tunnistaa maakaaren soveltamisen kannalta merkityksellisiä toimintaympäristön ja muun lainsäädännön muutoksia sekä mahdollisia maakaaren muutostarpeita ja -vaihtoehtoja. Muistiota ja siitä avoimella lausuntokierroksella kerättävää palautetta käytetään mahdollisista tulevista lainvalmisteluhankkeista päättämiseen.\nMuistiossa tunnistetut tarpeet liittyvät mm. kiinteistön luovutusten muotovaatimusten ja lainhuudatusmenettelyn arviointiin, kiinteistöpanttioikeutta koskevan sääntelyn selventämiseen, tiettyjen erityisten oikeuksien kirjaamiseen sekä kiinteistökirjaamista koskevien menettelysäännösten ajantasaistamiseen.


Reitittimet | Parhaat tarjoukset - Hintaopas.fi\n1 066 tuotetta\n153,95 € sis. toimituksen\n154,00 € sis. toimituksen\n122,90 € sis. toimituksen\n173,90 € sis. toimituksen\n121,90 € sis. toimituksen\n142,90 € sis. toimituksen\n389,90 € sis. toimituksen\n210,81 € sis. toimituksen\n153,99 € sis. toimituksen\n142,00 € sis. toimituksen\n417,80 € sis. toimituksen\nAVM Fritz! Box 6591\n301,89 € sis. toimituksen\n22,94 € sis. toimituksen\n179,00 € sis. toimituksen\n57,60 € sis. toimituksen\nHuawei WiFi Q2 Mesh (3-pack)\n501,89 € sis. toimituksen\nHuawei WiFi AX3 QC WS7200-20\n96,02 € sis. toimituksen\nReititin liittää toisiinsa saman verkon tietokoneet ja mahdollistaa esimerkiksi laajakaistayhteyden jakamisen useamman tietokoneen välillä. Reitittimiä on sekä sisäänrakennetulla modeemilla että ilman. Nämä löytyvät myös kategoriasta ADSL-tuotteet.\nNäytä kaikki kategoriat Reitittimet\nJensen of Scandinavia Reitittimet


Minun päiväni – Omannäköistä tekemistä matkoille\nKaipaatko lisää tekemistä matkoille? Pidätkö elämyksistä? Haluatko yllättyä ja yllättää? Me olemme keksineet ystävieni kanssa hauskan ohjelmanumeron, joka tuo kivaa ja jännittävääkin sisältöä matkaan kuin matkaan. “Minun päiväni” -ohjelmanumero on saanut nimensä Vain elämää -ohjelmasta ja ideana on se, että jokainen matkaseurueen jäsen ideoi yllätysohjelmanumeron muille. Ohjelmanumero voi olla ihan mitä vaan seurueesta ja matkakohteesta riippuen ja sen kestonkin voi määritellä reissun mukaan. Kokonaisen päivän lisäksi muutaman tunnin ohjelmanumerot toimivat hyvin.\n“Minun päiväni” takaa matkoihin aina omannäköistä tekemistä, jonka yksi viehättävä piirre on yllätysmomentti. On jännittävää miettiä mitä muut ovat keksineet ja on myös ihanaa päästä yllättämään muut. Etukäteen on hyvä sopia ainakin kunkin ohjelmanumeron ajankohta ja alustava budjetti siitä paljonko ohjelmanumero saa maksaa. Sitten vaan ideoimaan omaa ohjelmanumeroa ja toivomaan etteivät muut ole keksineet samaa. Ja vaikka olisivatkin, niin haittaako se? Tuskin.\nTässä on muutama esimerkki siitä mitä ohjelmanumeromme ovat olleet:\nToteutin tämän ystävilleni Nizzassa kun olimme juhlimassa kolmekymppisiämme. Olin katsonut valmiiksi terassin, jolla tilasimme kannun sangriaa ja otin tietokilpailukysymykset esiin. Kysymysten aihepiirit oli valittu matkaseuran, -kohteen ja reissun luonteen mukaan ja olin keksinyt mahdollisuuksia saada bonuspisteitä, ettei visailu käy tylsäksi. Mitkä ne aihepiirit sitten olivat? Nizza, Ranska, Vuosi 1984 ja Kikka. Tietysti. (Älkää kysykö..)\n– Musavisa ja kuohuviiniä\nTämä oli iloinen yllätys viimeisimmällä Puolan reissullamme. Aamu alkoi huoneeseen kannetulla kuohuviinipullolla sekä Spotifyn avulla toteutetulla musavisalla. Visan aiheena oli vuoden 1984 hittibiisit. Et varmaan arvaa minä vuonna olemme syntyneet?\n– Lounas tietyssä ravintolassa. Puheenaiheena unelmat, joita käydään läpi valmiiden kysymysten avulla.\nTämän toteutti ystäväni Nizzassa ja vaikka hänen valmiiksi katsomansa lounasravintola oli harmiksemme kiinni, löysimme vastaavan ja lounashetki sujui hujauksessa valmiita kysymyksiä miettiessä. Inspiroiva hyvän mielen keskustelu unelmista jatkui kysymysten jälkeenkin.\n– Kiertoajelu minijunalla\n…joka vaihtui kierrokseksi karusellissa junan leikkiessä piilosta. Kierros kuin kierros. Samapa tuo.\n– Kännissä kännissä\nEli kännissä Cannesissa. Eli päiväretki Nizzasta Cannesiin. Tällä reissulla ohjelmanumero sai olla koko päivän kestävä, joten päiväretki oli oikein mainio vaihtoehto. Perillä söimme muun muassa macaronseja puistossa ja joimme pullon shampanjaa kolmeen pekkaan satamassa huvijahteja katsellen. Meitä odotti myös videotehtävä, josta lisää seuraavassa kohdassa.\nKännissä kännissä -päivä piti sisällään videotehtävän, jossa meidän piti suunnitella ja näytellä ranskankielinen kohtaus, jossa esiintyisi myös kaupasta ostettu rekvisiittapatonki. Emme luonnollisesti kumpikaan osanneet ranskaa ja video on muutenkin todellista laatukamaa, kuten kuvitella saattaa.\nToteutin tämän ystävälleni Krakovassa ja kirjoitin siitä jopa oman postauksen.\nTämä taas oli ystäväni yllätys minulle Krakovan reissulla. On ihan ok löytää itsensä jostain päin Krakovaa kahlittuna käsiraudoilla pimeän huoneen seinään X-Filesin tunnarin soidessa taustalla. Kaikkea sitä pääseekin kokemaan “Minun päiväni” merkeissä.\nAnnoin Tallinnan reissulla ystävilleni kasan paperilapuille kirjoitettuja aiheita, jotka meidän oli yhdessä määrä kuvata reissun aikana joko tavallisen kuvan, kuvasarjan tai videon muodossa. Aiheet oli jälleen räätälöity matkan mukaan ja niitä olivat muun muassa “Paratiisi on Tallinnan laivalla”, “Tallinnan komein mies” ja “Joku Apulannan biisi”. Okei, myös “Joku Kikan biisi” oli mukana. (Älkää edelleenkään kysykö..)\nSaimme samaiselle Tallinnan matkalle ystävältä tehtäväksi kehua jotakuta tuntematonta matkan aikana. Miten ihana idea!\nTai miksi sellaista paikkaa kutsutaankin, jossa pössytellään vesipiippua. Mielenkiintoinen kokemus.\nGdanskissa sijaitsevassa Fun Arenassa on vaikka mitä hauskaa tekemistä. Ystäväni oli järkännyt meille siellä kartingkisat, mikä oli todella hauska kokemus, vaikka M.Häkkinen olikin tällä kertaa ihan hidas luuseri. Innostuimme testaamaan samassa paikassa myös pakohuonepelin nimeltä Amber Room. Hauskaa ja todella halpaa. Puola on. Ennen kisailuja ystävämme vei meidät maistelemaan lounaaksi pierogeja, jotta jaksamme painaa tuhatta ja sataa kartingradalla. Muut jaksoi, M.Häkkinen ei.\nJärjestin ystävilleni Gdanskissa Amazing Race -henkisen seikkailun nimeltä Amazing Gdansk. Tehtävinä oli muun muassa maistaa jotakin paikallista herkkua (kokeilimme kojusta ostettua hauskaa spiraaliperunaa), ratkoa ristisanatehtävä oluttuopin äärellä (tehtävän ratkaisu kertoi minne suuntaamme seuraavaksi), ostaa joulutorilta tuliaiset toisillemme (meripihkaa tietysti, koska Gdansk ja jo aiemmin kokemamme Amber Room -pakohuonepeli) ja yllytin meitä kerrankin myös kehumaan toisiamme sekä myös itseämme. Se teki yllättävän hyvää, vaikka itsensä kehuminen onkin ihan sairaan vaikeaa ja kiusallista.\nMielessäni olisi vielä lukuisia muita esimerkkejä, mutta pidän vielä toteuttamattomat ideat kuitenkin omana tietonani tulevien reissujen “Minun päivääni” varten. Odottakaas vaan matkatoverit, mulla on vaikka mitä kivaa mielessä teidän, tai siis meidän, pään menoksi! Joko lähdetään reissuun?\nmaanantai, huhtikuu 22, 2019 by Martina\nNauti kotoilusta – 6 elämystä kotiin\nReply Piyya torstai, huhtikuu 25, 2019 at 19:59\nTää on kyllä hauska idea.\nMiten paljon enemmän ja mahdolllisesti hyvin erilaisia kokemuksia saisi matkalta kun kaveriporukasta jokainen suunnittelisi yhden päivän. Täytyypä pistää mieleen kun saan matkalle seuraa.\nReply Martina perjantai, huhtikuu 26, 2019 at 12:34\nNiinpä. Tämän avulla saa matkoihin ihan uutta sisältöä ja tulee kokeiltua sellaistakin, mitä ei itse olisi keksinyt. Jännitysmomentti on myös hauska lisä. On nimittäin yllättävän jännää odottaa mitä muut ovat keksineet ja toisaalta miten oma ohjelmanumero otetaan vastaan.\nReply Iida In Translation perjantai, huhtikuu 26, 2019 at 12:12\nOnpa ihana idea! <3 Tämä täytyy ehdottomasti ottaa listalle, kun seuraavan kerran reissaan porukassa.\nReissussa tuttujen kanssa välillä tuntuu siltä, että puhuttava saattaa loppua kesken, kun vietetään pidempi aika yhdessä ja kaikki kuulumiset on jo vaihdettu. Tuollaiset valmiit tosi vaikeat kysymykset olisivat täydellinen ratkaisu noihin tilanteisiin! 🙂\nReply Martina perjantai, huhtikuu 26, 2019 at 12:35\nTämä on tosi hauska lisä matkoille. Meillä ainakin on käynyt niin, että puhuttavaa onkin yhtäkkiä valtavasti kun joku antaa valmiin aiheen. Kannattaa kokeilla. 🙂\nReply Teija / Lähdetään Taas perjantai, huhtikuu 26, 2019 at 15:30\nMahtava idea! Meillä tosin tuntuu, että naisten kesken on muutenkin niin paljon juoruttavaa, kun matkat on melkein tätä nykyä ne ainoat tilaisuudet, kun on oikeasti aikaa jutella, kun kukaan ei ole lähdössä kesken kaiken kotiin, eikä ole kiire perheen luo tai muuta. Mutta toisaalta jollekin matkalle, millä ei muuten ole sen suurempaa tarkoitusta, tällainen voisi olla tosi hauska!\nReply Martina lauantai, huhtikuu 27, 2019 at 11:26\nTotta, yleensä kavereiden kanssa on niin paljon juoruttavaa ettei ylimääräistä ohjelmaa siinä mielessä tarvitse. Toisaalta ollaan koettu, että tämä on silti hauska lisä, varsinkin jos matka kestää useamman päivän. Siinä ehtii sekä juoruta että järkätä ohjelmanumeroita. 🙂\nReply Suvi / Suvin matkassa sunnuntai, huhtikuu 28, 2019 at 09:38\nNiin nerokas idea, ja taidan ottaa näistä muutaman myös itselleni käyttöön tuleville reissuille. Hauskaa!\nReply Martina sunnuntai, huhtikuu 28, 2019 at 13:43\nSitä tää nimenomaan on: Hauskaa! Mäkin odotan jo kovasti seuraavaa matkaa, jolle pääsen ideoimaan yllätysohjelmanumeroa. 🙂\nReply Anna-Maria K sunnuntai, huhtikuu 28, 2019 at 10:02\nNiin hauskaa! Voi että kun sais tommosen kehiteltyä perhereissulle mut oon vähän skeptinen. Mulla on nuiva perhe 😂\nReply Martina sunnuntai, huhtikuu 28, 2019 at 13:47\nÄläpäs sano, perhe voi yllättää kun innostuvat! Voit yrittää myydä idean myös niin, että tässähän jokainen saa päättää yhden oman lempiaktiviteetin reissulle. Kaikki saa miettiä jotain kivaa tekemistä! 🙂\nReply Terhi sunnuntai, huhtikuu 28, 2019 at 11:35\nTässä oli kivoja vinkkejä jotka sopii kyllä hyvin kaveriporukalle. Näillä vinkeillä voisi estää jutun lipsahtamista työasioihin. Varsinkin tuota Amazing racea voisi kehitellä. Harmi, että nykyisin matkustan niin harvoin kaveriporukassa.\nReply Martina sunnuntai, huhtikuu 28, 2019 at 13:48\nAmazing race oli kiva ja sen pystyy räätälöimään helposti matkakohteen mukaan. Ja hei, voi tämän toteuttaa myös muussa kuin kaveriporukassa! Soolomatkalla ei ehkä niinkään, mutta kaikilla muilla reissuilla kyllä. 🙂\nReply Diiskuneiti sunnuntai, huhtikuu 28, 2019 at 12:38\nIhana idea ja tässähän oli vaikka mitä kivoja vinkkejä, mitä voi täällä Suomessakin toteuttaa. Harvemmin tulee matkusteltua kaveriporukassa, mutta voihan näitä miehen kanssa kahdenkin tehdä 🙂\nReply Martina sunnuntai, huhtikuu 28, 2019 at 13:50\nNimenomaan, tämä sopii kaikenlaisissa porukoissa toteutettavaksi. Vaikka miehen kanssa kahdestaan. Toimii varmasti hyvin kun molemmat tietää mistä toinen pitää ja mistä ei. Eri asia sitten haluaako järkyttää toista jollain kamalalla ohjelmanumerolla vai yllättää iloisesti. 😀\nReply espanjaan sunnuntai, huhtikuu 28, 2019 at 13:17\nOlipa hauska idea! Mietin vain, miten tämän toteuttaisi miehen kanssa kahdestaan matkatessa. Ehkä saisin hänet innostumaan jostain.\nReply Martina sunnuntai, huhtikuu 28, 2019 at 13:51\nEhdota miehelle että suunnittelette molemmat jonkun kivan ohjelmanumeron, joka paljastuu vasta paikan päällä. Uskon että saat hänet innostumaan. 🙂\nReply Merja / Merjan matkassa sunnuntai, huhtikuu 28, 2019 at 15:42\nKaveriporukan kanssa käydään muutaman kuukauden välein dinnerillä, mutta joskus olisi kiva keksiä muutakin tekemistä. Toki kun ”harvoin” nähdään juttua riittää vaikka kuinka eikä yksi ilta meinaa edes riittää siihen. Tätä täytyy kokeilla 🙂\nReply Martina maanantai, huhtikuu 29, 2019 at 12:03\nTämä voisi sopia myös pienemmässä mittakaavassa yhden illan ajaksi. Ohjelmanhan voi miettiä niin että höpöttelyllekin jää aikaa. Meillä esimerkiksi baarikierros oli hyvä ohjelmanumero silloin kun juteltavaa riitti, sillä sitä pystyi tehdä juomien maistelun ohessa.\nReply Katja / Lähtöselvitetty maanantai, huhtikuu 29, 2019 at 09:48\nHauska idea! Minä rupesin heti pohtimaan, että tällä konseptilla saisi vähän lisämakua myös perhematkoihin. Kun antaa lapsille vähän vaihtoehtoja, he varmasti suunnittelisivat aika mielenkiintoisia päiviä. Ja voisihan tätä toisaalta kokeilla kotonakin.\nReply Martina maanantai, huhtikuu 29, 2019 at 12:05\nJoo todellakin sopii myös perhematkoille (vaikken itse olekaan vielä kokeillut sitä)! Hyvä pointti myös tuo, että tätä voisi kokeilla myös kotona. Enpä ollut tullut ajatelleeksi, mutta sehän on ihan loistava idea.\nReply Pirkko / Meriharakka maanantai, huhtikuu 29, 2019 at 16:01\nHmm … ehkä noista ideoista, joissa ohjataan juttelemaan vaikka unelmista voisin innostua. Mutta useimmiten matkaamme kahdestaan ja/tai sen verran tiukalla kiertomatkaohjelmalla, ettei lisäaktiviteetteja tarvitse keksiä.\nMuutaman matkan olemme tehneet tuttavapariskunnan kanssa ja tavallaan tuon idea ”oman näköinen päivä” toteutuu niissä joltain laidalta, sillä toki aina yhteiset tekemiset sovimme siten, että ne ovat kaikille mahdollisimman mieluisia ja joitakin juttuja tehdään vaan siksi, että yksikin meistä on kyseisestä jutusta kiinnostunut. Tosin siinä mukana seuratessaan saattaa itsekin yllättävästi kyllä kiinnostua!\nReply Martina maanantai, huhtikuu 29, 2019 at 21:13\nValmiin ohjelman kiertomatkoilla tämä ei kyllä oikein toimi. En minäkään sellaisilla lähtisi edes yrittämään. Tekemistä on muutenkin niin paljon. Te vieläpä teette blogihommia niin paljon reissun päällä ettei ylimääräisille ohjelmanumeroille jääne paljon aikaa. Mainitsemillasi tuttavapariskuntien kanssa tekemillänne matkoilla ideahan on tosiaan tavallaan toteutunutkin. Ehkä tämän postauksen yksi anti voisikin olla neuvo siitä, että kannattaa pitää silmät auki uusille asioille ja kokeilla sellaistakin, joka ei heti sytytä. Oli uuden asian kokeminen sitten ”Minun päiväni” -ohjelmanumeron muodossa tai muuten vaan. 🙂\nReply Jenna / Huge passion for life torstai, toukokuu 2, 2019 at 07:31\nTosi kiva idea kaverireissuille ja miksei perheillekin. Tuo Kännissä Kännissä nauratti. ;D Ollaan lähdössä huomenna Nizzaan ja mietin, ehdittäiskö lähteä Cannesiin päiväreissulle. Yleisesti olisi aina kiva, jos kaikki reissuporukoista ideoisi jotain matkoilla, niin ei jäisi yhden harteille suunnittelu.\nReply Martina torstai, toukokuu 2, 2019 at 13:28\nKokeile ihmeessä myös Kännissä Kännissä. 😀 Tokaisu on itse asiassa napattu Hans Välimäen jostain matkailuohjelmasta aikoinaan. Emme valitettavasti voi ottaa siitä kunniaa itsellemme.\nTotta, tässä on sekin hyvä puoli että matkaohjelman suunnittelu jakaantuu tasaisemmin. Itse pidän tosin suunnittelusta niin paljon, ettei haittaa vaikka joutuisin, tai siis SAISIN, suunnitella koko reissun ohjelman. 🙂\nReply Sari / matkalla lähelle tai kauas perjantai, toukokuu 3, 2019 at 20:31\nKiva idea reissu porukalle! Tuli mieleeni, että reissussa ollessa olisi kyllä kivointa yllättää porukka viemällä ne johonkin spesiaaliin paikkaan. Voisi ottaa myös omaan päiväohjelmaan tämän.\nReply Martina perjantai, toukokuu 3, 2019 at 21:08\nTästä saa kyllä mukavaa tekemistä reissuun. Meillä yllätykset ovat olleet aina kivoja, mutta voisihan tässä myös pistää kaverit koville ja pakottaa porukka hyppäämään reilusti pois mukavuusalueelta.\nReply Noora / Seikkailumielellä perjantai, toukokuu 3, 2019 at 21:49\nTämä on hauska idea! Jotain tämän tyyppistä olin itsekin ajatellut, kun lähdemme jouluksi mieheni ja vanhempieni kanssa reissuun. Kaikilla on hieman erilaisia mielenkiinnonkohteita, mutta tietysti haluamme viettää aikaa yhdessä, joten tällainen jokaisen oma päivä voisi olla kiva idea 🙂\nReply Martina lauantai, toukokuu 4, 2019 at 12:53\nHyvä idea, pitää itsekin ehdottaa tätä kun reissaamme seuraavan kerran appivanhempieni kanssa. Eri ikäpolvet keksivät varmasti erilaista tekemistä. Sellaista mitä ei itse välttämättä tulisi mieleenkään tehdä. 🙂\nReply VEERAPIRITA / Aurinkorasvaa ja aloe Veeraa -matkablogi lauantai, toukokuu 4, 2019 at 10:43\nEi vitsit miten siisti idea! Pitää kyllä ehkä kopioida tää idea omille reissuille myös.\nReply Martina lauantai, toukokuu 4, 2019 at 12:54\nKopioi ihmeessä! Tämä on niin hauskaa ja yllättävän jännittävää myös. Meillä on aina kunnon ennakkofiilistelyt ja vihjailut meneillään, mikä vaan lisää jännitystä siitä, mitä muut ovat keksineet.\nReply Anna | TÄMÄ MATKA lauantai, toukokuu 4, 2019 at 19:38\nJoo – ei… 😀\nOlen itse niin nuiva ja mies tylsä, että ei irtoa. Kaikki leikit, kisat, tempaukset ym. ovat ihan kauhistus minulle. Ei vaan nappaa.\nMutta todella kiva idea sellaisille, jotka jaksaa hullutella. Ja etenkin hienoa, että joku jaksaa tällaista ohjelmaa järjestää ja ideoida!\nReply Martina sunnuntai, toukokuu 5, 2019 at 13:21\nJuu ei hullutukset ja tempaukset kaikille ole, mutta voihan ohjelmanumeroksi valita jotain sellaista, mistä muutenkin tykkää ja mitä matkoillaan tekisi. Nämä mun esimerkit on meidän tyttöjen matkoilta, mutta jo pariskuntamatkalla Henkan kanssa ohjelmanumerot näyttäisivät varmasti ihan toiselta.\nReply anmariencfc lauantai, toukokuu 4, 2019 at 20:15\nKiva idea tuo minun päivä varsinkin jos reissaa porukalla niin jokainen saisi mahdutettua matkaan omanlaistaan tekemistä. Omaan päivään itsellä sisältyisi varmasti paljon kävelyä ja istuskelua kahviloissa ja syömässä.\nAmazing race tyyliset tehtävät on olleet kyllä todella hauskoja kun on muutamaan kertaan tullut sellaiseen osallistuttua!\nReply Martina sunnuntai, toukokuu 5, 2019 at 13:23\nOi joku ihana kahvilakierros kävellen olisi ihana ohjelmanumero! Kiitos vinkistä, laitankin tämän korvan taakse. Baarikierroksen olenkin jo toteuttanut, mutta kahvilakierroksella olisi varmasti ihan erilainen meininki.\nReply Martta / Martan matkassa lauantai, toukokuu 4, 2019 at 20:58\nMekin olemme harrastaneet ”minun päivää” ystävien ja perheen kanssa, meillä ei ole ollut ohjelmanumeroita, mutta minun päivän sankari on saanut valita päivän ohjelman sekä ravintolan missä illalla syödään. Nämä ovat olleet hauskoja kokemuksia ja piristäneet reissua entisestään, kiva kun välillä joku muukin suunnittelee mitä tehdään. Niin ja meilläkin ”minun päivä” on lähtenyt liikenteeseen Vain elämää ohjelmasta 😉\nReply Martina sunnuntai, toukokuu 5, 2019 at 13:27\nHei vau, kiva kuulla että samanlainen idea on ollut teilläkin käytössä. On kyllä kiva jakaa suunnitteluvastuuta, vaikka itse suunnittelen mielelläni vaikka kaiken jos matkaseurani ei innostu matkaohjelman ideoinnista. Mulla ideoita nimittäin riittää aina ihan liiaksi asti kun innostun. Tuo ravintolan valinta onkin hyvä idea myös sellaisessa seurassa, jossa ei innostuta isommista ohjelmanumeroista. Syödä täytyy kuitenkin aina ja kukapa ei haluaisi valita illallisravintolaa. 🙂\nReply Pia / Lyhyenä hetkenä lauantai, toukokuu 4, 2019 at 23:52\nHuippuidea! Varastan sen samantien ja keksin huomiselle jotain minun päiväni -hengessä, kun juuri nyt Tallinnassa ollaan. 😀\nReply Martina sunnuntai, toukokuu 5, 2019 at 13:28\nHei mahtavaa! Ihana kuulla että idea tulee heti käyttöön. Täytyykin seurata reissuanne somessa jos siellä vilahtaisi jotain, mitä ikinä nyt sitten keksitkään. 🙂


Paypal? | sivu 7 | DVD Plaza\nNordea kortin lisääminen ei onnistu ja lopetin yrittämisen.\nYritin tänään uudelleen Sampo Visa Electronia varmistaa, ja se onnistuu seuraavalla kikalla:\nKirjaudu PayPaliin (valikosta: Profile -> Currency Balances )\nMerkkaa "U.S. Dollar" ja napsauta "Close Balance".. tee sama muille, paitsi Eurolle\nNapsauta Overview ja tee varmistus linkistä ohjeiden mukaan. Tililtä veloitetaan tasan 1,50€, asiaa!\nTilillä oli ne vanhat epäonnistumiset, eli 1€ varauksia kasa, joten soitto Sampoon ja asiakaspalvelu poisti ne turhat varaukset.\nVielä pitää seurata veloitetaanko varaus tililtä ja saako (tiliotteessa näkyvän) koodin lisättyä PayPaliin (jotta onnistuu yli 750€ ostokset).\nKerron lisää, kunhan asia edistyy..\nEDIT: Unohtui kertoa edistyminen silloin joskus. PayPal on nyt toiminut jo iät ja ajat todella hyvin. Suosittelen.\nKun Osuuspankin visaa ei voi käyttää paypallissa niin kai sitä voi muissa verkkomaksuissa käyttää kun sen voi kytkeä verkkomaksuihin käytettäväksi. Eli kenellä on kokemusta niin vois valaista minua tässä asiassa.\nkobu Uusi jäsen\nPerheeni tilit yms on osuuspankissa,joten ajattelin käydä hakemassa sammon electronin että voin käyttää sitä ebay ostoksissa.Mutta heräsi kysymys: pystynkö mää pistää sen kortin paypalliin,vaikka ei oo mitää nettitunnuksia,että näkis esim tilin saldoo tai että onko maksut menny?(vähän epäselvää, mutta jos joku tajus mitä ajoin takaa,vois auttaa.)\nOnko olemassa joku syy miksi et voisi ottaa niitä sammon nettitunnuksia? Jotka ovat maksuttomat.\n..paypal ei kuitenkaan niitä vaadi.\neli jos mää pistän siihen korttiin sen verified by visan nii mää pystyn kattoo tietokoneelta sen kortin tietoja vai mitä siihen tarvitaan ?\nKohta alkaa pää kiehua :grr:\nYritin rekisteröidä PayPal-tiliä, mutta syöttämääni puhelinnumeroa ei tunnuta hyväksyttävän sitten millään. Aina vaan tulee teksti "Home Telephone: The phone number is not properly formatted", syötti numeron sitten missä muodossa tahansa. Kaikki eri kombinaatiot on jo kokeiltu, mutta ei onnistu vieläkään rekisteröinnin eteneminen.\nMissä pirun muodossa numero pitää kaavakkeeseen syöttää, jotta se firmalle kelpaa? Yleisesti käytetty kansainvälinen muoto esim. 358-40-xxxxxxx ei tunnu kelpaavan, ei viivojen kanssa tai ilman, ei osiin jaettuna, ei mitenkään. Prrkll...\nedit: ok. jätin pois kaksi viimeistä numeroa, niin johan toimii. tai no, rekisteröinti ainakin onnistui.\nPaypalista en tiä mut se kansainvalisesti käytetty puhelinnumero on +35840XXXXXXX, eli ei viivoja eikä sitä ekaa nollaa.\nTs. väärin on +358040: oikein on +35840\nedit: silmä käteen!! olitkin saanu jo toimimaan\nVililikku Uusi jäsen\nTarvitseeko olla luottokortti että voi rekisteröityä Paypaliin?\nVililikku sanoi: ↑\nSampon Visa Electronilla onnistuu myös, joten varsinaista luottokorttia ei välttämättä tarvita. Muiden pankkien Electronit eivät taida toimia?\nOnnistuin avaamaan Nordean Electronilla äskettäin Paypal-tilin ja maksamaankin, vaikka sen ei pitäisi onnistua...\nvexu Uusi jäsen\nTuli eilen kirjaudutta sisään Paypaliin hyvin pitkästä aikaa ja kas kummaa, historyyn olikin sinä päivänä ilmaantunut n. 170 euron maksu ja jatkuva vuositilaus jostain sivutilasta. Tilaus peruutukseen, salasanat yms. uusiksi ja Paypalin järjestelmän kautta noottia menemään. Paypal hyväksyi tämän nikoittelematta ja rahat laitettiin näköjään heti palautukseen. Pitää vielä seurailla ettei muita yllätyksiä ilmaannu minnekkään muualle...\nOnko kukaan tänään kokeillyt paypalia sammon electronilla? Tarkoitus oli juuri ostaa tavara, mutta tuli viesti, että se kortti ei ole enään hyväksytty. Pari päivää sitten toimi vielä ihan hyvin.\nKaletin Uusi jäsen\nTässä just tunnin sisällä maksoin Sammon elektronilla...toimi ihan normisti.. reilu $200 lähti maailmalle, eli pitäs kyllä toimia..\nOuto homma kyllä. Mitään asetuksiakaan en ole muuttanut. Samaa se edelleenkin valittaa. Mutta kyllä se vaan kummasti osasi sinne tilille tehdä 1e varauksia, kun kokeilin kortin tietojakin muuttaa.\ntonttu- Uusi jäsen\nItelläkin kusi eilen sammon electronilla kaupat. Piti automaattisesti maksaa 50 usd, mutta valitti epäonnistumista ja syynä kortti. Katoin sitten sammosta varauksia ja siellä näytti olevan 3x40e varaukset eli se oli kolmesti varannut rahaa, mutta vastaanottaja ei ollut saanut mitään. Tili huutaa tyhjyyttä.\nKokeilen joko tänään tai huomenna vielä uudestaan, ihan manuaalisesti. Toivottavasti siten onnistuu. Kun nuo rahat eivät kerran menneet perille, niin kauanko joudun odottamaan niiden palautumista? Sammon electroni tosin on. Mitä aikasempia luin, niin asiakaspalveluun soitolla saisi putsattua ne sieltä. Onkohan ne siellä aspassa kuin lempeitä poistamaan niitä?\nItekään en ole koskenut mihinkään asetuksiin kortissa. Vielä kk sitten maksoin samaan firmaan ja onnistui hienosti.\n20 pankkipäivää siinä taitaa mennä ellei sittten sinne soita. Itse odotin silloin ja varaus poistui ja raha tuli takaisin käyttöön.\nSain maksun viimein maksettua. Omalla kohdallani hommaa sekoitti ilmeisesti se, että sopimuksena oli automaattinen maksu yritykselle. En koskaan enää käytä sitä. Maksoin nyt "manuaalisesti" maksun ja perille meni. Huomenna vain soitto sitten Sampoon, että sais varauksia pois, muuten tulee hauskaakin hassumpi loppukuukausi\nolen saanut pankkini nimen paypaliin ja tilinumeroni riittääkö tämä rahojen siirtelyyn vai pitääkö vielä antaa luottokortin numeroa,luottokorttini numeroa en voi antaa koska olen sen aiemmin tyrinyt paypalissa ,eivät huoli enää???? Kiitos.\nOnko kenelläkään tosta paypalin refund-systeemistä kokemuksia?\nTilanen on semmoinen, että huusin tavaran ja maksoin ja sitten myyjä ilmoittaa, että pakatessa huomasi tuotteessa vikaa ja laittoi refundin maksusta. Peruuntuuko se paypalin maksuvaraus sitten siellä sammon tilillä jonkun ajan sisällä ja se raha palautuu käyttöön sinne?\nSammon electron korttina.\nNäköjään ne rahat palautukin takaisin tilille ja muutama sentti meni hukkaan siinä, kun niitä valuuttoja muunneltiin.\nLaitetaan nyt tänne, ehkäpä joku tietää:\nMites kun olen tilannut tuotteen bändin sivujen kautta, maksanut paypalin kautta. Nyt tuotetta ei kuulu ei näy. Ei vastauksia kauppasivujen kautta ei mistään. Olen pistänyt vaikka mitä mailia ja ei mitään, pistin laskun paypalin kauttakin. Nada. Mistä päin pitäs ruveta virallisesti kyselemään palautusta, Sammon Visa Electronin kautta maksoin. Mainittakoon vielä lafkan nimi http://halfordmerchandise.com/item.asp?PID=73, ei voi suositella ei. Paskapulju :OI


Elämää ja elokuvaa: Projektina keho tv-ohjelma\nProjektina keho tv-ohjelma\nEilen illalla katsoin uutta keskusteluohjelmaa Projektina keho. Siinä oli haalittu paljon keskustelijoita vajaan tunnin ohjelmaan, ja moni sai sanoa liian vähän. Toimittaja Outi Reinola oli hätäisen oloinen, jopa keskeytti haastateltavia kesken heidän lauseensa.\nOhjelmasta sain kuulla, että vain 5 % suomalaisnaisista on tyytyväisiä omaan kehoonsa ja painoonsa. Opin myös sen, että valitettavasti naisen paino vaikuttaa palkkaan, näin oli tutkija saanut tutkimuksessaan selville. Tämä tutkija ei vain saanut riittävästi sanansijaa selittääkseen tarkemmin. Ja sen, että nykyihmisen mielestä rypyt eivät ole hyvästä; ne viestittävät elämäänsä väsyneestä ja jopa vihaisesta ihmisestä. Hieman jäi epäselväksi, että kuka tai ketkä ovat tätä mieltä.\nSain kuulla monia muitakin prosentteja, jotka eivät jääneet mieleeni. Sen sijaan jäi mieleen lehtien palstoillakin usein näkynyt putiikinpitäjä Susanna Penttilä, joka ei myöskään saanut paljoa ohjelmassa sanansijaa, vaikka hän olisi ollut tosi mainio kommentaattori kauneuskirurgiasta. Mutta hän suhtautui hyvin ujosti aiheeseen, joka vaikutti hänelle varsin henkilökohtaiselta.\nKelpo ohjelma, hyvä aihe, mutta toteutus ei ollut ihan parhaasta päästä. Ohjelma kuvattiin jossain kallioparkin tapaisessa hallissa, ja katsojalle keskustelijoiden äänet kaikuivat.\nKuvituksena kuvankaunis Uma Thurman Oscarjuhlissa vuonna 2006. Varmaankin keho on projekti hänellekin, ainakin silloin tällöin. Tuollaiseen henkeäsalpaavaan pukuun mahtuminen on jo melkein taidetta ;D\nJos ohjelma jäi väliin eilen niin se tulee uusintana tänään ykkösellä klo 23.20 alkaen.\nNäin vain ohjelman loppupuoliskon, joten täytyy yrittää muistaa tänään katsoa tuo uusinta.\nKauhistelin sitä restylane-ruiskeita antavaa hoitajaa - naama ja suu olivat niin kiristetyn näköiset että huh huh.\nEn nähnyt ohjelmaa, mutta harmittaa monissa keskusteluohjelmissa, kun on haalittu valtava määrä asiantuntijoita, joista suurin osa saa sanoa muutaman lauseen. Eikä voisi keskittyä harvempiin ja antaa heidän puhua vähän enemmän. Muuten tyydytään tuollaiseen lööppitotuuksien laukomiseen, kuten että lihavat saavat vähemmän palkkaa. Luultavasti siinä on kyse yhteiskuntaluokista: pitkälle koulutetut ihmisethän ovat harvemmin lihavia ja yhteiskunnan alimmilla portailla useammin.\nLuin Perezin sivuilta viime viikolla juttua kun Gwyneth Paltrowkin aikoi paastota ja laihduttaa uuden vuoden kunniaksi kun "on kiloja kertynyt jouluna". Siis oikeesti..\nAnne, no samaa katsoin minäkin, hänhän ei pystynyt sössöttämättä puhumaankaan kun oli niin turpea suu.\nKatriina, tässä ohjelmassa oli paljon juuri sellaista lööppitotuuksia. Niitä haluttiin selvittää, mutta se jäi puolitiehen. Yksi plastiikkakirurgi oli paikalla, mutta sekin meni vähän niin ja näin se asiallinen keskustelu..\nMikaela, miksi? Gwynethän on muutenkin niin hoikkaa. Hänen bestiksellään Madonnalla on tietysti ollut sormensa pelissä tässä asiassa..\nMilloinkahan naiset tosiaankin oppisivat sen, ettei tarvitse olla laiha, voisi olla normaalipainoinen. Sanoo täältä oikeasti ylipainoinen, joka tavoittelee normaalipainoisuutta, ei laihuutta.\nMin olen usein miettinyt mikseivät muiden rypyt ja juonteet häiritse minua alkuunkaan, vaan olen sitä mieltä, että ystäväni muuttuvat sitä kauniimmiksi vuosien mittaan kun keski-ikä alkaa tarttua itsukuhunkin. Mutta samankaltainen ilmiö omassa peilissä - voi hyvänen aika. Pehmovaloa jokaisen peilin luo ja vaseliinia kameran linsseihin :)!\nTuima, minua vähän nauratti kun kävin KappAhlissa niin sovituskopin peilissä luki keskellä, että You Look Great! Ja juuri silloin ei itsestä tuntunut siltä lainkaan. Mutta tosi kannustava asenne liikkeeltä.\nSamoin minäkin pidän muita, ystäviäni ja outojakin ihmisiä, kauniina mitä enemmän heille tulee ikää. Kaikki saavat koko ajan lisää persoonaa ja karismaa mitä vanhemmaksi tulevat.\nSinulle olisi haastetta tarjolla ;)\nKiitos vinkistä, pitää katsoa ohjelma illalla - jos jaksan valvoa siihen asti. Mulla lupsuu silmät kiinni jo viim. klo 23.\nMikä siinä on? Että vuosi toisensa jälkeen me naiset emme ole tyytyväisiä omaan ulkonäköön? Aina olisi muka parantamisen varaa. Miksi emme kelpaa sellaisenaan? Minä kyllä syytän mediaakin, elämme ulkonäköpainoitteisessa yhteiskunnassa. Tutkimusten mukaan laihat (naiset) etenevät urallaan ja saavat parempaa palkkaa (!) Voi kiesus, mihin tämä maailma on menossa!\nKatriina, tulen käymään haastetta katsomaan.\nElisa, koitahan jaksaa katsoa ohjelma, aiheutti se ainakin keskustelua.. Välillä ihan asiallistakin.\nMedia on aika armoton! Varsinkin kansainvälinen, mutta alkaa kotimainenkin lehdistö olla aika ankaraa, varsinkin nuoria naisia kohtaan.\nEipä tullut katsottua, mutta kiva kun otit tämän asian esille. Täytyykin laittaa nauhoitukseen tänään (en varmaan jaksa valvoa niin myöhään) ja katsella vaikka huomenna.\nMonien keskusteluohjelmien ongelma on kauhea kiire. Ohjelma-ajan pitäisi olla pidempi tai sitten vieraita vähemmän. On ihan hölmöä, että keskustelu melkein aina jää kesken ajanpuutteen takia. Olen huomannut tämän mm. katsoessani A-talkia ymv. Usein kun keskustelijat vasta alkavat lämmetä, niin aika loppuu. Hölmöä.\nTuo ryppyjuttu kertoo aikan paljon tästä nykyisestä nuoruudenpalvontatrendistä. Minusta taasen olisi aika merkillistä, jos ei se ikä ala jossain vaiheessa näkyä.\nElegia, yksi harvoja keskusteluohjelmia, jossa ei ole kiireen tuntua on Maarit Tastulan Punainen lanka. Ja ehkä Arto Nyberginkin keskusteluohjelma, jossa on kolme vierasta 45 minuutin aikana.\nEn nähnyt kyseistä ohjelmaa, mutta tuo on totta. Ohjelmaan saadaan haalittua kiinostavia ihmisiä, sitten heillä ei olekaan aikaa sanoa yhtään mitään.


Näillä vinkeillä saat nuoret ja virkeät aivot - Askel Terveyteen\nJotta aivot pysyisivät nuorina ja virkeinä pidempään, on oleellista parantaa elämänlaatua. Tämän saavuttamiseksi aivot on pidettävä aktiivisena ja niitä on ravittava kunnolla.\nLiikunta on oleellista neuroplastisuuden kannalta\nNeuroplastisuus tarkoittaa aivojen kykyä muuttua ja mukautua ympäristöön. Tämä tapahtuu sen ansiosta, että neuronit kykenevät uusiutumaan ja luomaan uusia yhteyksiä.\nKuinka liikunta sitten edistää neuroplastisuutta?\nLiikkuessa veren virtaus aivoissa lisääntyy, kuten myös veren ja verisuonten määrä. Tämä lisää aivojen hapen- ja glukoosinsaantia, eli aivot saavat enemmän solujen kasvua edistäviä ravintoaineita.\nKaikki tämä parantaa kognitiivisia prosesseja, joita ovat:\nNuoret ja virkeät aivot mindfulnessin avulla\nMindfulness on tärkeää aivojen nuorekkuuden ja vireyden kannalta. Tällä harjoituksella on monia hyötyjä, muun muassa stressin alentaminen. Vaikka pienet määrät stressiä eivät ole haitaksi, toistuva stressi aiheuttaa vahinkoa aivoissa.\nOngelma stressissä on se, että se vaikuttaa aivoihin hyvin vakavalla tavalla. Stressaantuneena kortisolitasot nousevat, mikä aiheuttaa muistihäiriöitä. Jos stressistä tulee kroonista, neuronit voivat vaurioitua pysyvästi.\nKun aivoihin kulkeutuu suuri määrä kortisolia, se vaikuttaa haitallisesti neuronien välisiin yhteyksiin. Jos stressiä ei saada hallintaan ajoissa, neuronit voivat kuolla. Tämä vaikuttaa merkittävällä tavalla muistiin.\nKäy lukemassa tämäkin artikkeli: Illalla lukemisen hyödyt aivoille\nPidä aivot aktiivisena\nSaadaksesi nuoret ja virkeät aivot, edellä mainittujen vinkkien lisäksi on tärkeää pitää mieli aktiivisena. Tämä onnistuu tekemällä harjoituksia ja panemalla käytäntöön useita eri tapoja:\nYritä muistaa puhelinnumeroita: Vaikka tätä taitoa ei nykyään juuri tarvita, se on hyvä harjoitus muistin treenaamiseksi. Voit myös yrittää palauttaa mieleen muitakin asioita, kuten ostoslistaa tai lähialueen kadunnimiä.\nOpettele jotain uutta: Uusi kieli, uusi sana jne. Joka päivä voi opetella jotain uutta. Valitse sellainen asia, joka sopii sinulle ja sinun mieltymyksiisi.\nLue kirjoja: Lukeminen on hyväksi mielikuvitukselle ja se hyödyttää aivoja suuresti. Kun totut lukemiseen, huomaat lukevasi yhä nopeammin. Lukeminen on hyvin miellyttävää puuhaa.\nKirjoita päiväkirjaa: Myös kirjoittaminen pitää aivot virkeinä. Ei ole väliä mitä tai mihin kirjoitat; tärkeää on pitää tätä tapaa yllä.\nKäy lukemassa tämäkin artikkeli: Aivoille haitallisia aineita, joiden syöminen tulisi lopettaa\nNuoret ja virkeät aivot ruokailutottumuksilla\nJos haluat nuoret ja virkeät aivot, tarkkaile ruokavaliotasi. Aivot käyttävät glukoosia pääenergianlähteenään, joten on tärkeää syödä riittävästi hiilihydraatteja, vitamiineja ja proteiinia.\nRiittämätön välttämättömien ravintoaineiden saanti voi vaikuttaa haitallisesti hermostoon. Kehno ruokavalio, josta puuttuu tiettyjä vitamiineja ja mineraaleja, voi aiheuttaa alakuloa, keskittymiskyvyn puutetta, hermostuneisuutta tai väsymystä. Tästä syystä tulisi syödä aina kunnolla.\nKaiken edellä mainitun lisäksi on muistettava myös se, että saadakseen nuoret ja virkeät aivot tulisi välttää huolehtimista, ahdistusta ja pessimististä ajattelua. Negatiiviset ajatukset voivat johtaa stressiin ja ahdistukseen.\nHyvinvoinnin ja tyyneyden tavoittelu sekä tietyt aktiviteetit, jotka voivat auttaa pysymään aktiivisena ja terveenä, ovat tärkeitä aivoille. Vaikka vuosien vierimistä ei voi pysäyttää, on silti omissa käsissäsi tehdä tiettyjä ennaltaehkäiseviä toimenpiteitä ikääntyessä.\nÄlä odota tiettyä ikää pannaksesi nämä vinkit käytäntöön. Voi nimittäin olla, että silloin ne eivät enää tehoa. Aloita jo nyt.


Italialaiset maatilat, joilla on tryffeleiden maistelua tai keräilyä\nTryffeleiden maistelu: maatilat, lomamökit, huvilat, jotka järjestävät ruoka- ja viinimatkoja ja tryffeleiden eri maistavat Italiassa\nOletko toivoton gourmet ja et jäänyt missään maailmassa paikallisista herkkuista lomalla? Palkinnon ns. Kuningas Agriturismo.net tarjoaa sinulle listan maatiloista, joissa tryffeleiden ... Katso muu\nrakenteiden todisteita - Tryffele maistuu maalaistalossa\n8.2 (12) välitön varaus\nKatso aiheeseen liittyviä esineitä - Tryffele maistuu maalaistalossa\nOletko toivoton gourmet ja et jäänyt missään maailmassa paikallisista herkkuista lomalla? Palkinnon ns. Kuningas Agriturismo.net tarjoaa sinulle listan maatiloista, joissa tryffeleiden maistelua tai organisoituja tutkimustilaisuuksia metsässä löytyy tryffelihaukka ja hänen uskollinen nelijalkainen ystävänsä. tämän äärimmäisen herkän mukulan, joka tunnetaan muinaisista ajoista lähtien, aromien vivahteita.\nItalia on yksi tryffeleja tuottavista suurimmista maista. Itse asiassa Italian eri alueilla voidaan kerätä useita lajeja ja sitten keittää perinteisten paikallisten reseptien mukaan. Kuten varmasti jo tiedätte, valkoinen tryffeli on arvostetuin lajike, joka on myös harvinaisin. Alba ja Asti ovat valkoisten tryffelien tuotantoalueita Piemonten alueella, mutta myös San Miniato Toscanassa ja Acqualagna Marcheissa. Musta tryffeli on varmasti levinnyt, jonka tuotanto ja sadonkorjuu ovat hyvin yleisiä Umbriassa. Tietyissä vuodenaikoina järjestetään messuja ja festivaaleja, tai jopa kansainvälisiä näyttelyitä, jotka ovat omistettu tryffeliin, jossa voi tutustua tähän arvokkaaseen hedelmään ja maistaa ja ostaa sitä.\nJos rakastat tryffeleitä ja suunnittelet lomaa, jossa yhdistyvät ihastuttavien paikkojen löytäminen paikallisten tuotteiden makuun, tässä ovat maatilat ja loma-asunnot, jotka järjestävät tryffeleiden maistelua.


Levyarviot: Thrasher Death - Slaver :: Imperiumi.net\nEnsin Slaver-nimellä 1980-luvun puolivälissä aloittanut, sitten Thrasher Deathiksi nimensä vaihtanut ja myöhemmin vielä Psychotroniksi muuntunut tapaus vaihtoi nimensä takaisin siihen järjestyksessään toisena tulevaan jokunen vuosi takaperin. Nyt tämän identiteettikriisistä kärsivän polakkibändin alkupään demotuotanto on pistetty yksiin kansiin, mutta laadusta viisveisaten.\nPaketti käynnistetään Women Die -demolla vuodelta 1987, joka onkin soundeiltaan tarjonnan parasta laatua. Tämä ei vielä tarkoita, että jälki olisi erityisen hyvää, mutta sentään jollain tavalla kuunneltavaa. Biisimateriaalista voi olla montaa mieltä. Meno on toisaalta menevää ja 80-luvun puolivälin mukaisesti ehtaa ja energistä, mutta kappaleiden puolesta kovin geneeristä ja ajalleen tyypillistä, hyvässä ja huonossa. Mitään oman aikansa Megadethia tai Metallicaa puolalaisittain tässä ei tarjolla ole.\nParia astetta kämäisempään suuntaan mennään You Must Kill -treenidemon ja sitä seuraavien bonuksien myötä. Soundi on helvetin rupista, epäselvää, pörisevää ja ylipäätään juuri sellaista kuin treeninauhoilta voi odottaa. Vaikka tyylilajiltaan meno on thrash/speed metal, tuovat laulupuolen ärinät mieleen enemmänkin black/thrash-genren tusinabändit. Valitettavasti soundi syö biiseiltä sen vähäisenkin kuunteluinnon.\nOlkoot kuinka kvlt!-klassikkoja tahansa, en pysty mitenkään perustelemaan tällaisen demokokoelman julkaisua omana - oletetusti täyshintaista - julkaisunaan. Jonkin levyn bonusmateriaalina, kyllä, mutta että omana levynään? Ei kiitos. Jos itse rupinen polakki-thrash sinänsä onkin vielä kuriositeettina ehkä tsekkaamisen arvoinen, eivät yhdentekevät rässibiisit näin paskalla tuotannolla ole ropojen sijoittamisen arvoinen.\nSuositellaan kuitenkin kaikille uuteen Morbid Angel -levyyn pettyneille.17.06.2011, Serpent\nLukukertoja : 2368


Helsinki-Vantaan lentoaseman raideyhteys - Sivu 3\n14.11.2006, 15:42 #31\nMinusta tuntuu, että tästä asiasta tehdään vähän mutkikkaampi kuin se oikeasti onkaan. Todellinen hyöty lentokenttäradasta tulisi kaukojunaliikenteen ja lentoliikenteen yhdistämisestä sekä nopeasta yhteydestä Helsingin keskustan ja lentoaseman välillä (kuten Antero Alku taisi jo mainita aiemmin). Muu paikallisjunaliikenne voi vapaasti kulkea nykyistä reittiä.\nTampereen ja Lahden suunnan kaukojunat eivät varmasti vie koko raideparin kapasiteettia Pasilan ja lentoaseman välillä vaan mukaan mahtuu varmasti tarvittava määrä paikallisjunia (esim. 4 vuoroa tunnissa jos verrataan vaikka Heathrown tai Arlandan frekvenssiin) joilla voidaan liikennöidä esim. pelkästään pysähdyksin Helsinki-päärautatieasema, Pasila, Vantaa-lentoasema. Mitä lisäarvoa lentoasemametro toisi tähän nähden? Paitsi sen "edun", että muualta kuin Helsingistä yhteydet eivät paranisi.\nJoku tietysti voisi kysyä onko varaa liikennöidä tuollaista sukkulavuoroa pelkästään lentomatkustajien palvelemiseksi. Toisaalta onhan nykyisin bussivuorojakin eikä kukaan kysy kannattavatko ne. Juna olisi nopeampi ja sitoisi siis vähemmän kalustoa (käytännössä varmaan pääsääntöisesti kaksi junarunkoa) ja henkilöstöä kuin vastaava sukkulabussiyhteys.\nMitä Linnunlaulun pullonkaulaan tulee, tekisi mieli kysyä onko tungos todella niin paha, ettei neljä lisävuoroa tunnissa suuntaansa mahdu mukaan. Kaukojunien määrähän ei kasvaisi ruuhkatunteina, eikä jo olemassa olevien lähijunien vaan lisää tulisi ainoastaan nuo neljä lentokenttäjunaa. Vähintäänkin kannattaisi selvittää olisiko mahdollista pienillä raidejärjestelyillä kasvattaa kapasiteettia.\nViitaten kommenttiin, että nykyinen päärata jäisi vaille käyttöä: jos järkevä uudistus tarkoittaisi, että olemassaoleva infra jää vajaasti hyödynnetyksi, tarkoittaako se että uudistus pitää jättää tekemättä ja sitkeästi vain pitäytyä vanhassa? Eli eikö olisi pitänyt rakentaa esim. Lahden oikorataa, kun Riihimäki-Lahti kuormitus vähenee sen vuoksi?\n14.11.2006, 15:55 #32\nFinnair on ilmoittanut aiemmin lopettavansa Turun ja Tampereen lentovuorot kokonaan, jos (nopea) ratalinkki saadaan Seutulaan. Kansainvälisen kokemuksen mukaan junavuoroila olisi todennäköisesti AY-lennonnumerot, myös lähtöselvitys ja matkatavaroiden poletointi onnistuisi Turun, Tampereen ja miksei myös esim. Salon, Hämeenlinnan ja Riihimäen asemilla. Junathan sitäpaitsi kulkisivat kaupunkien keskustoista eivätkä kaukaisilta lentoasemilta. Kyllä siinä on Finnairilla kilpailuetu SAS:iin nähden, kun toinen vaihtoehto on vaivautua aamuvarhaisella Pirkkalaan, että pääsee Kööpenhaminaan koneenvaihtoon.\nMitä Pirkkalaan ja Ryanairiin tulee niin sen varaan ei voi kyllä laskea yhtään mitään, aivan liian riskialtista. Ryanair saattaa häipyä sieltä vaikka viikon kuluttua, se saattaa mennä vaikka konkurssiin herkästi, tai sitten koko halpalentoala taantuu ja reippaasti kunhan nyt ensin joku iisijetti tai rainaiair tippuu taivaalta.\n14.11.2006, 16:16 #33\nTampere-Pirkkalan aukiolo ei sitäpaitsi käsittääkseni ole uhattuna muutenkaan, koska kentällä on ilmavoimien toimintaa, minkä vuoksi se on toimintavalmiudessa ympäri vuorokauden. Pikemminkin kysymyksiä herättää se epäsuhta, joka on Finavian investointisuunnitelmissa Helsinki-Vantaan non-Schengen-alueen laajennuksen ja Tampere-Pirkkalan terminaali 2:n nykytilan välillä.\nJärkikin sanoo ett lentokenttäjuna suoraan Tampereen keskustasta Vantaan kentälle (matka-aika n 1 tunti) merkitsisi kuoliniskua Pirkkalan kaikelle matkustajalentoliikenteelle, ja Ilmavoimat ottaisi kentän haltuunsa. Tavallisen matkustajan kannalta lentokenttäjuna olisi tietenkin hyvä juttu, Finavian mielestä ei hjuva.\nLappeenranta-Tikkurila kestää aikataulun mukaan alle 2 tuntia pendolinolla. Lappeenrannan kenttä on muutenkin niin vähäisessä käytössä että kaupallisen lentoliikenteen häipyessä se muuttuisi pelkäksi miehittämättömäksi harrastajakentäksi. Jyväskylä on jo niin kaukana että lentoliikenne jatkuisi, joskin rajallisena.\n14.11.2006, 16:35 #34\nLentokenttämetro ei palvelisi pelkästään lentokenttää, vaan olisi ihan tavallinen metrolinja samalla, joka kuljettaisi ihmisiä kodin ja työpaikkojen ja harrastusten välillä ja pysähtyisi Käpylässä, Maunulassa, Pakilassa, Tammistossa, Kartanokoskella, Jumbossa, Aviapoliksessa jne. Näistä kohteista metro (tai joka asemalal pysähtyvä paikallisjuna) olisi paljon nopeampi kuin nykyiset bussit.\nOlen jostain saanut ymmärtää että ruuhka-aikaan varaa lisätä junia ei oikeastaan enää ole. Tietenkin jos VR alkaisi käyttää kaukojunissaan ohjausvanuja kuten Sveitsissä, mutta moni on sanonut että lehmätkin lentävät aiemmin.\nTässä on kyse ihan eri luokan asioista. Vanha päärata on Keravan ja Riihimäen välillä vain 2-raiteinen ja Lahden oikoradan valmistuminen tuli viime hetkellä. Vaihtoehtoisesti olisi jouduttu moniraiteistamaan päärata.\nKeravasta etelään päärata 4-raiteinen, ja sillä neljänellä raiteella on ikää vasta pari vuotta, mutta paljon se on tullut maksamaan joka tapauksessa. Olisi tietenkin kannattanut miettiä näitä asioita jo silloin 90-luvulla ennenkuin päätetiin pääradan neliraiteistamisesta. Muistan että Ilaskivi visioi 1980-luvun lopulla ollessaan Helsingin kaupunginjohtaja, tästä suorasta luotijunien lentokenttäradasta joka risteäisi pääradan kanssa Keravalla, ja josta oikorata jatkuisi. Ilaskivellä oli vain vähän liian uskottavuusongelmia ja siksi ja hänen jälkeensä visiot hautautuivat.\n14.11.2006, 16:37 #35\nJos ajatellaan että Marjan sijaan rakennettaisiin Pasilasta kentälle paikallisjunarautatie, niin käytännössä se merkitsisi että Pisarakin olisi rakennettava, koska Helsingin päärautatieaseman ja Linnunlaulun kapasiteetti ei riitä muuten näille uusille lentokenttäjunille. Pisaran hinta olisi lisättävä kustannuksiin.\nTästä aiheesta on keskusteltu aiemminkin. Tosin ei siinä valossa, että päärata kulkisi Lentokentälle.\nJos päärata erkanee lentokentän kautta kulkeakseen Käpylässä, Helsinkiin tulevien raiteiden määrä ei muutu. Eikä muutu junamääräkään siitä, että pohjoisen kaukojunat alkavat ajaa Tikkurilan sijasta lentoaseman kautta. Tässä mielessä siis Helsingin kuormitus ei muutu miksikään.\nHelsingin kuormitus muuttuu, jos saapuvien/lähtevien junavuorojen määrä muuttuu. Se on eri asia kuin kirjaintunnuksilla merkityt "junalinjat". Mutta edelleenkään Helsinkiin päättyvien raiteiden määrä ei muutu.\nHelsingin kapasiteetti riippuu siitä ajasta, jonka juna seisoo raiteen päässä Helsingissä. Jo aiemmin vertasin tilannetta Ruoholahden metroon. 2 päättyvää raidetta hoitaa 4 min vuorovälillä toimivan liikenteen. Se antaa 8 min kääntöaikaa. Lähiliikenneraiteiden kapasiteetti on siten 15 saapuvaa ja lähtevää junavuoroa tunnissa sekä Rantaradalle että pohjoiseen.\nPohjoiseen lähtee nyt välilä 7-8 yhteensä 12 paikallisjunaa + 2 R ja yksi Z. Käytännössä kaupunkiradan raiteilla ajetaan radan maksimikapasiteetilla eli 4 min vuorovälillä, mutta ei ihan kaikkina mahdollisina aikoina. R ja Z taitavat ajaa kaukoliikenteen seassa, kun kerran jatkavat 2-raiteisille radoille Keravan jälkeen.\nLinnunlaulun läpi tulee 10 raidetta, eli lentokentän rata voitaisiin vetää Helsinkiin saakka. Helsingissä on 19 puskimeen päättyvä raidetta. Kutakin raideparia on kuitenkin tarkoituksenmukaisinta liikennöidä "sellaisinaan", sillä vaihtaminen pariraiteelta toiselle vie radan kapasiteettia turhaan. Kaukoliikenteessä ei kuitenkaan tarvita 4 min vuoroväliä, vaan phjoisen kaukojunaraiteiden liikenne - vaikkain se jakautuisi Käpylässä - on hoidettavissa yhdelläkin Helsinkiin tulevalla pariraiteella.\nPisara-radan liikennetarkastelu osoittaa hauskasti tämän asian. Pisaran tapauksessahan paikallisjunilla on käytössään Helsingissä 4 raidetta: 2 Töölön puolella ja 2 Hakaniemen puolella. Kas kummaa, kaikki liikenne mahtuu niille ihan hyvin. Miksi niin, jos se nyt ei mahdu vähempään kuin noin 11 raiteeseen (joitain käytetään sekaisin kauko- ja lähijunien kanssa)? Siksi, kun Pisaran tilanteessa on pakko selvitä 4:llä raiteella, joten pysäköinti on siirretty reittien toisiin päihin. Tarvittavat järjestelyt on selvitetty Pisara-raportissa, eikä mikään estä niiden toteuttamista ilman Pisaratunneleita.\nEn sinänsä vastusta ajatusta jos näin todella tehtäisiin, mutta minusta tuntuu että Helsingin kaupungilla on jo valmis ratkaisu tähän jonka nimi on lentokenttämetro.\nNiinpä niin. Sivukiskovirretteinen sähköjuna on jotenkin erilainen ja sen pitää näyttää paljon paremmalta kuin ilmajohtovirrotteinen sähköjuna.\nViimeisin muokkaaja Antero Alku; 14.11.2006 kello 16:44.\n14.11.2006, 16:49 #36\nEiköhän matka-aika Kerava-Hki ole jokseenkin sama Tikkurilan ja lentokentän kautta. Käytännön matka-aika riippuu junan pysähdysten määrästä.\nMikä estäisi samoja pysähdyksiä ilmajohtovirrotteisella YTV:n tai VR Oy:n junalla? Tosin lentokenttämetrosta tehty selvitys ei tue ajatusta tuhlata rahaa noihin kaikkiin asemiin. Halvemmaksi tulee rakentaa maanpinnan tason ratikka, jolla on yhtä hyvä pysäkkipalvelumäärä kuin nyt busseilla. Mutta tämähän on Helsingissä kiellettyä kerettiläisyyttä.\n14.11.2006, 16:51 #37\nFinnair on ilmoittanut aiemmin lopettavansa Turun ja Tampereen lentovuorot kokonaan, jos (nopea) ratalinkki saadaan Seutulaan. Kansainvälisen kokemuksen mukaan junavuoroila olisi todennäköisesti AY-lennonnumerot, myös lähtöselvitys ja matkatavaroiden poletointi onnistuisi Turun, Tampereen ja miksei myös esim. Salon, Hämeenlinnan ja Riihimäen asemilla.\nNäin sen pitäisi ollakin. Varmaan lähtöselvitysautomaatit ilmaantuvat asemien auloihin eli tarkastuskortit saa printattua ja laukut poletoitua itse. Tosin veikkaisin että laukut joutuu silti viemään itse lentoaseman baggage drop-off pointiin, sillä VR on määrätietoisesti karsinut juuri matkatavarapalvelua (Pendolinoissa ei ole edes osastoa kirjatulle matkatavaralle), ja lisäksi nykyiset turvamääräykset haittaavat. Tosin muutama vuosi sitten ainakin vielä Lontoossa onnistui osalle lentoyhtiöistä lähtöselvitys matkatavaraluovutuksineen Paddingtonin asemalla.\nJunathan sitäpaitsi kulkisivat kaupunkien keskustoista eivätkä kaukaisilta lentoasemilta. Kyllä siinä on Finnairilla kilpailuetu SAS:iin nähden, kun toinen vaihtoehto on vaivautua aamuvarhaisella Pirkkalaan, että pääsee Kööpenhaminaan koneenvaihtoon.\nNoh... itse sanoisin että ei se ihan varsinainen kilpailuetu ole muuta kuin siinä mielessä ettei tarvitse rasittaa itseään kahdella lennolla peräkkäin. Vaihtoehdot ovat mielestäni melko tasaiset. Juna on kuitenkin nykyisellään sen verran hitaampi, että kun varaa sopivasti varamarginaalia myöhästymisen ja turvatarkastusruuhkan varalta, ja ottaa huomioon, että aikataulu ei ole välttämättä sovitettu juuri täydellistä juna-lento -vaihtoyhteyttä ajatellen, voi olla että joutuisi lähtemään kotoa 30-60 min aikaisemmin kuin jos lentäisi Helsinkiin. Aamuyöstä tuollakin on merkitystä.\nTietenkin juna lähtee keskustasta, mikä on periaatteessa etu, varsinkin jos joutuisi kulkemaan julkisella liikenteellä kotoa asti. Käytännössä minulla on (ruuhka-ajan ulkopuolella) kotoa rautatieasemalle n. 12 minuutin taksimatka (katuverkostoa, 50 km/h) ja Pirkkalaan lentoasemalle samoin n. 12 minuutin taksimatka (lähes kotiovelta suurin osa moottoritietä, 100 km/h). Eli "raahautuminen" on ehkä vähän liioiteltu ilmaus.\nHelsingistä lentämällä tietty säästäisi sen vaihtoajan, mutta kun huomioi että Länsi-Eurooppaan mennessä Tukholma ja varsinkin Kööpenhamina ovat "oikeassa" suunnassa ja Helsinki "väärässä" suunnassa, niin käytännössä lentoaika vaihto mukaan lukien ei ole kauhean paljon pidempi, usein vain 20-30 minuuttia.\nKaikenkaikkiaan tuo on aika minuuttipeliä suuntaan tai toiseen joka tapauksessa. En siis sanoisi että juna kaikenkaikkiaan parantaa tai heikentää radikaalisti yhteyksiä, mutta se muuttaa hienoisesti minuuttibalanssia matkan eri vaihdeiden kesken, ja on kaikenkaikkiaan täysin verrannollinen ja kilpailukykyinen vaihtoehto. Ja kieltämättä junassa on miellyttävämpi matkustaa kuin lentokoneessa.\nTietty Ryanairiin liittyy tietty nopeus päätöksenteossa eli jos olosuhteet paikallisesti heikkenevät, niin siellä saneerataan reittejä nopeasti. Taloudellisessa mielessä tosin Ryanair on yksi terveimpiä Euroopan lentoyhtiöistä. Alhainen kulurakenne antaa joustovaraa: jos kaikki joutuvat nostamaan hintatasoaan yhden tuotannontekijän (=polttoaine) kallistuttua, se ei muuta kilpailijoiden keskinäistä järjestystä sinänsä: joku on aina halvin ja todennäköisimmin halvin on se, joka on osannut painaa muut kulut niin alas kuin pystyy.\nKommenttini muuten koski lyhyttä ja keskipitkää aikaväliä. Pitkällä aikavälillä lentoliikenteessä on ylipäänsäkin paljon epäselviä tekijöitä, ei pelkästään halpayhtiöissä. Toistaiseksi ei ole korvaajaa ehtyville fossiilisille polttoaineille. Arvaus voi tietysti mennä kirkkaasti metsään, mutta voi olla että parinkymmenen vuoden kuluttua lentomatkustus on vähentynyt radikaalisti ja (sähkö)juna korvaa lentokoneen entistä pidemmillä matkoilla ja kaikissa sellaisissa käyttötarkoituksissa joihin se mitenkään käy. Voi olla että lomamatka Keski-Eurooppaan tarkoittaa reilaamaan lähtemistä (tosin paremmin varustelluissa ja nopeammissa junissa) ja liikematkailijat ovat puolestaan siirtyneet käyttämään videokonferenssia matkustamisen sijaan. Jälkimmäinen trendihän on jo vaikuttanut: ilman puhelinkonferenssien yleistymistä lisääntyneet kansainväliset yhteydet olisivat varmasti räjäyttäneet liikematkustuksen aivan käsittämättömään kasvuun viimeisen 5-10 vuoden aikana -- elleivät siinä olisi tulleet jo fyysiseen todellisuuteen eli ajan riittävyyteen liittyvät tekijät vastaan ensin.\nLaskee Ryanairin varaan sitten mitään tai ei, tosiasia on että myös se osaltaan muuttaa liikkumisen tapoja, jos kohta ilmiö on varmaan jäänyt Helsingin perspektiivistä vähälle huomiolle. Finavian tulisi kohdella Ryanairia vakavasti otettavana asiakkaana kuten muitakin yhtiöitä ja se edellyttäisi että kasvavaan kysyntään vastattaisiin investoinneilla. Tosin halpayhtiön käyttämän terminaalin tapauksessa investoinnitkaan eivät tarkoita graniittia sinne ja lasia tuonne (kuten Helsinki-Vantaalla) vaan lähinnä lisää puutolppia tänne ja aaltopeltiä tuonne. Tämä on tarjonnan (ja kulurakenteen) differointia parhaimmillaan, mikä mahdollistaa uusien asiakassegmenttien palvelun kannattavasti.\n14.11.2006, 17:10 #38\nTähän nopeasti kommentoin, että mulle henk kohtaisesti on yhdentekevää ottaako juna virtansa katolta vai lattian alta, pääasiassa että kulkee, ja on nimenomaan juna, eikä mikään bussi joka kulkee kiskoilla.\nOngelma on siinä että miten sovittaa yhteen ne kaksi vähän ristiriitaista tosiseikkaa että:\na) Vantaan kaupunki jonka alueella kenttä on, haluaisi kehäradan joka palvelee omaa sisäistä liikennettä paremmin kuin suora rata kentältä Helsinkiiin\nb) Helsinki haluaisi oman ratansa kentälle ja olisi valmis maksamaan sen, kunhan se jäisi omaan omistuuksen ja rataa ei liikennöisi valtiollinen rautatiemonopoli.\nViimeisin muokkaaja kuukanko; 15.11.2006 kello 09:26. Syy: korjattu lainaus\n14.11.2006, 17:37 #39\nEn usko tähän. Asiat näyttävät Tampereen horisontista katsottuna huomattavasti erilaisilta kuin jos tarkastelisi niitä Helsingistä käsin.\nPirkkalasta Vantaalle lentää jo tätä nykyä vähemmistö matkustajista. En muista tarkkoja lukuja, mutta käsitykseni mukaan Blue1/SAS:n reiteillä Tukholmaan ja Kööpenhaminaan lentää enemmän. Junayhteys ei uhkaa millään tavalla näitä lentoyhteyksiä, sillä kokonaisuutena juna + lento Vantaalta ei ole niin paljon nopeampi tai muuten parempi. Valintatilanteessa valitsen itsekin yleensä aina Kööpenhaminan tai Tukholman Helsingin sijaan, paitsi jos matka suuntautuu itäiseen Euroopaan (kuten Baltiaan) tai muualle mihin Helsingistä on nopeammat jatkoyhteydet. Tai jos odotuksissa on, että paluussa tulee viivästyksiä ja on riski jäädä rannalle yön paluukoneesta Tampereelle: tuolloin maata pitkin pääsee tavalla tai toisella ainakin saman yön aikana kotiin.\nJos Finnair lopettaisi TMP-HEL -reittinsä, niin Blue1/SAS:lla ei ole mitään kaupallista intressiä tehdä samoin TMP-ARN ja TMP-CPH -reiteillensä. Helsinki on Finnairin kotikenttä ja kaapimalla liikennettä Helsingin ohi omiin hubeihinsa skandinaavinen kilpailija pääsee paljon parempaan tulokseen kuin lopettamalla Tampereen-reittinsä tukeakseen Helsingin-liikennettään, joka käytännössä rajoittuu pitkälti Skandinavian kohteisiin suuntautuvaan liikenteeseen.\nJa kääntäen, juuri samasta syystä Finnairin ei kannata lentää suoraan Tampereelta Tukholmaan tai Kööpenhaminaan: se sataisi suoraan Star Alliancen laariin. Ja kun Finnairin hädin tuskin kannattaisi edes lentää Tampereelta Helsinkiin ellei olisi tuota kilpailijaa kärkkymässä vieressä, ne pitäisivät junayhteyttä parhaana vaihtoehtona: toisi matkustajia omaan hubiin ilman että tarvitsee ristisubventoida muuten kannattamatonta liikennettä.\nTamperelaisten kannalta taas optimitilanne on, että on kaksi yhtiötä jotka kilpailevat markkinoista ja pitävät hintatason kurissa.\nJa sitten on vielä se Ryanair. Niiden kannalta Tampere sijaitsee sopivasti keskeisessä paikassa: kun harpilla vetää 200 km ympyrän niin sen sisälle mahtuu kirkkaasti suurin osa Suomen väestöstä. Ja jos hinta on riittävän alhainen, niin ihmiset tulevat vaikka mihin noustakseen koneeseen. Syöttöliikenteenä toimivat oma auto ja tilausbussit. Vähän kuin joku Tuurin kauppakeskus siis.\nHelsingin horisontista tämä on tietenkin täysin käsittämätöntä, koska loogisesti ajateltuna lentoliikenne menee sinne missä on suurin asutuskeskittymä (=Helsinki-Vantaa). Ryanairin strategia on kuitenkin mennä sinne missä muut eivät ole (ei ruuhkia, ei kovaa kilpailua), mutta missä on sopivan matkan päässä riittävä markkinapotentiaali.\nJos tuo harpilla vedetty 200 km ympyrä siirretään Vantaan Aviapolikseen, niin sen sisään menisikin paljon vähemmän suomalaisia = markkinapotentiaalia. Syy: meri tulee vastaan. Käytäntö on lisäksi osoittanut, että Ryanairilla on matkustanut myös paljon helsinkiläisiä, joten myös se on tullut todistettua vääräksi, ettei Helsingistä kukaan matkusta muualle halvan hinnan perässä. Kaikkein hämmästyttävintä mielestäni on, että Pietarikin tuntuu olevan Tampere-Pirkkalan markkina-aluetta halpalentojen osalta, sillä Ryanairin lennoille vaikuttaisi tulevan sieltäkin runsaasti matkustajia joko omilla autoilla tai tilausbussilla.\nYllä olevan valossa pidän aika erikoisena näkemystä että Tampere-Pirkkalan lentoaseman kohtalo olisi jotenkin riippuvainen Finnairin Helsingin-reitistä, tai Finnairista ylipäätään, tai että nopea Pendolino-yhteys Vantaalle uhkaisi sitä jotenkin. Jos mitään, itse näen pelkkää hyötyä tuosta junayhteydestä.\nViimeisin muokkaaja janihyvarinen; 14.11.2006 kello 17:44.\n14.11.2006, 18:27 #40\nKatsoinpa karttaa ja sen perusteella näyttäisi, että Keravan sijasta parempi kohta olisi jatkaa lentoaseman raiteita Järvenpäähän. Jos Helsinki-Vantaan kautta johdettaisiin pari kaukoraiteita, jotka yhdistyisivät päärataan välittömästi Järvenpään pohjoispuolella, olisi kaukojunien lisäksi mahdollista ajaa Riihimäen lähijunia kahta eri reittiä. Toisella pysäkkeinä olisivat Helsinki, Pasila, (Malmi), Tikkurila, Kerava, Järvenpää, Jokela jne. ja toisella reitillä Helsinki, Pasila, Helsinki-Vantaa, Hyrylä, Jokela jne. Hyrylän lisäksi olisi mahdollista rakentaa myös joku muu seisake Helsinki-Vantaan ja Jokelan välille, johon voitaisiin kaavoittaa tiivistä asumista nopean junayhteyden varrelle. En osaa sanoa, miten tiheästi Helsinki-Vantaan kaukoraiteilla voitaisiin lähijunia ajaa, ehkä noin puolen tunnin välein? Pitäisikö rata Järvenpään pohjoispuolella neliraiteistaa, jotta sekä pääradan että Helsinki-Vantaan radan lähijunat sopisivat menemään Riihimäelle ja siitä eteenpäin ilman, että vuorovälistä tulisi liian harva kummallakin radalla?\n14.11.2006, 19:05 #41\nVarmasti on niin, että asiat näyttävät Tampereen näkökulmasta erilaiselta kuin täältä pääkaupungista katsottuna. Se ei kuitenkaan muuta sitä tosiseikkaa, että AY-koodattu junamatka, jonka aikataulu luonnollisesti on koordinoitu siten, että jatkoyhteydet Eurooppaan ovat toimivat, on täysin kilpailukykyinen SAS:n tarjoamien vaihtoehtojen kanssa. Yksistään jo sen vuoksi, ettei SAS:n lentotuote vastaa laadultaan ja täsmällisyydeltään Finnairia. Tästä voi tietysti kiistellä maailmantappiin asti, ja jokainen arvostaa lentäessään erilaisia asioita, mutta säännöllisesti (liike)matkustamaan joutuvalle näillä laatu- ja varsinkin täsmällisyysseikoilla on yllättävän paljon merkitystä. Blue1:han on juuri lopettanut myös "vanhanaikaisen" bisnesluokan, kun samaan aikaan AY raportoi Euroopan sisäisen bisnesluokan matkustuksen lisääntyneen. No, yhtiöiden rooli on täysin erilainen, ja syyt bisnesluokan matkustukseen intra-Eur lennoilla erilaiset, mikä tietenkin selittää tämän vastakohtaisen tilanteen.\nMuistelen, että LHR:n check-in Paddingtonilla lopetettiin turvahypetyksen vuoksi. Vastaava on kuitenkin käytössä esim. Madridissa (siellä laukut kulkevat metrojunan tavaraosastossa, sekin on siis mahdollista), ja erityisesti tässä on kunnostautunut Sveitsi, jossa jokaisella suuremmalla asemalla on mahdollista lähtöselvittää itsensä ja laukkunsa Swissin lennolle. Ei tällä ole mitään tekemistä VR:n matkatavarapalvelujen kanssa. Jos AY katsoo tämän palvelun oleelliseksi osaksi konseptiaan, niin se huolehtii siitä itse (tai lähinnä ostaa palvelun joltakin). Voidaan jopa ajatella niin, että jos henkilöliikenteen monopoli päättyy, niin Finnairista tulee junaoperaattori, tosin käytännössä bussiliikenteen tavoin niin, että junaliikenne ostetaan alihankkijalta, joka ei välttämättä ole VR.\nMitä taas tulee turvatarkastus- ym jonoihin, niin voidaan ajatella myös niin, että kun lentoaseman rautatieasema joka tapauksessa sijoittuu maan alle, niin sieltä on suora yhteys porttialueelle oman turvatarkastuspisteen kautta. Tällöin ei tarvitse välittää siitä, että lähtöaulat ovat täynnä charterturisteja tyhjentämässä partavaahtojaan ja sampoopullojaan minigrip-pusseihin.\n14.11.2006, 19:47 #42\nAY-koodattu junamatka, jonka aikataulu luonnollisesti on koordinoitu siten, että jatkoyhteydet Eurooppaan ovat toimivat, on täysin kilpailukykyinen SAS:n tarjoamien vaihtoehtojen kanssa. Yksistään jo sen vuoksi, ettei SAS:n lentotuote vastaa laadultaan ja täsmällisyydeltään Finnairia.\nUskoisin, että tarkoitamme samaa asiaa: vaihtoehto on nimenomaan hyvinkin kilpailukykyinen, mutta ei niin ylivoimainen että kaikki muu kilpaileva toiminta sen vuoksi lakkaisi. Finnairin palvelukokemus on toki yleisesti ottaen parempi kuin SAS:n tai Blue1:n, mutta ei niin paljon, että se vaikuttaisi aivan ratkaisevasti.\nTampereella ei yleensä ole Finnairia muisteltu hyvällä, koska edellä selostetuista syistä paikkakunta on ollut hieman paitsiossa lentotarjontaa ajatellen. Osittain tästä syystä ja osittain paremmista aikatauluista johtuen olen yleensä preferoinut Blue1/SAS:ää kuten moni muukin täkäläinen, mutta kieltämättä Finnairin parempi palveluasenne on vaikuttanut siten, että tätä nykyä varsin usein jätän ilmoittamatta lentoyhtiötoiveen matkatoimistolle ja otan sen reitityksen joka paremmin sopii aikatauluihin ja on halvempi. Näinhän työnantajan matkustuspolitiikkakin nykyään vaatii. Samasta syystä business-luokan olemassaolo on marginaalinen valintatekijä, eihän sinne niillä hinnoilla kuitenkaan pääse.\nEn tiedä olenko oikeassa, mutta minulla on näppituntuma, että Helsingin seudulla ja Oulussa Finnair on matkustajien ylivoimainen ykkösvaihtoehto (johtuen siitä että on keskittynyt palvelemaan näitä seutuja erinomaisesti), mutta Tampereella ja Turussa Finnair on suhteellisesti paljon heikompi ja Blue1/SAS vahvempi. Muuhun Suomeen minulla ei ole riittävästi näkyvyyttä jotta pystyisin antamaan mitään näppituntumaa.\nEi tällä [check-in rautatieasemalla] ole mitään tekemistä VR:n matkatavarapalvelujen kanssa. Jos AY katsoo tämän palvelun oleelliseksi osaksi konseptiaan, niin se huolehtii siitä itse (tai lähinnä ostaa palvelun joltakin). Voidaan jopa ajatella niin, että jos henkilöliikenteen monopoli päättyy, niin Finnairista tulee junaoperaattori, tosin käytännössä bussiliikenteen tavoin niin, että junaliikenne ostetaan alihankkijalta, joka ei välttämättä ole VR.\nIlman muuta kannatettava asia. Mietin vaan miten palveluketju käytännössä toimisi. Nykytilanteessa liikennöinnin hoitaisi joko suoraan tai alihankkijana VR, todennäköisesti Pendolino-kalustollaan. Olisi synergiaa yhdistää liikennöinti siten, että samassa junassa olisi sekä tavallisia junamatkustajia, että AY-codeshare -matkustajia, joko sekaisin istutettuna tai sitten omissa osastoissaan. Jos kalusto on Pendolinoja, niin sinne ei niitä matkalaukkuja saa omaan lokeroonsa nykytilanteessa. Tietysti kalustoa voi muuttaa, niin että ne saadaan sinne, tai sitten laukut voidaan kuljettaa pakettiautolla matkustajan kulkiessa junalla (onko järkeä? periaatteessa kyllä ajateltavissa). Jälkimmäisessä tapauksessa hitaampi kyyti laukuille tarkoittaisi sitä, että lähtöselvityksen deadline olisi niin aikaisin, että junakyydistä saatavaa nopeusetua ei pystyttäisi kokonaan hyödyntämään.\nViimeisin muokkaaja vko; 26.11.2006 kello 15:51. Syy: lainauksia lyhennetty\n14.11.2006, 22:25 #43\nUskoisin, että tarkoitamme samaa asiaa: vaihtoehto on nimenomaan hyvinkin kilpailukykyinen, mutta ei niin ylivoimainen että kaikki muu kilpaileva toiminta sen vuoksi lakkaisi.\nKyllä, samoilla linjoilla ollaan. En usko, että SK/KF:n liikenne välttämättä vähenisi ainakaan ratkaisevasti junatilanteessa, varmasti tamperelaisille jää edelleen vaihtoehto lentää via ARN/CPH. Ja onhan se hinnaltaan usein houkuttelevin vaihtehto. Korkeintaan KF:llä olisi mahdollisuuksia codeshare:ta itsensä niille junavuoroille, joilta on kätevä yhteys sen HEL-Eurooppa-lennoille. Tosin voipi olla, ettei alliansseissa katsottaisi hyvällä sitä, että junalla olisi sekä oneworld- että star-numero...\n14.11.2006, 23:31 #44\nTosin voipi olla, ettei alliansseissa katsottaisi hyvällä sitä, että junalla olisi sekä oneworld- että star-numero...\nOiskohan tuo lopulta ongelma. Sillä voisihan se olla niinkin, että juna on Hki-Vantaan lentokentän tai Ilmailuhallituksen tarjoama palvelu, ei lentoyhtiön.\nMuuten luulen, että sitten kun tuo voisi olla totta eli on se rata sieltä pohjoisesta kentälle, niin tuskin tässä maassa edes on enää Pendolinoja. Jotain junia olisi, ja niiden sisustusta voi muutella tarkoituksen mukaan sujuvasti kuin lentokoneessa businesluokan väliverhoa.\n14.11.2006, 23:37 #45\nTosi on. Nämä nyt on muutenkin niin kaukana tulevaisuudessa, että ihan turha näillä on spekuloida. Mutta hauskaa se on\nSiitä AY-lennonnumerosta on se hyöty, että kun koko varaus esim Tampereelta Frankfurtiin on samalla AY-lipulla, niin jos juna myöhästyy ja jatkolento jättää, niin lentoyhtiö huolehtii asiakkaansa perille tavalla tai toisella. Jos taas juna on jonkun muun tahon, niin sitten asiakas vasta yhteyksiensä pelittämisestä itse, ja se saattaa käydä kalliiksi kukkarolle.


Thai Red curry – Hellapoliisi\n(43 arvostelua. Keskiarvo: 3,95/5)\nTehnyt Hellapoliisi 6.4.2020\nbroilerinfilee - 300-400 g\nsalottisipuli - 2\nseesamiöljy - (vaihtoehto)\ntuore korianteri - ½ ruukkua\nMrs Cheng’s Thai Red Curry -ateriakastike - 1 prk\nKoe Thaimaan maut kotoa käsin!\nJoko olet tutustunut Mrs Cheng’s ateriakastikkeisiin? Tuotteet valmistetaan Thaimaassa ja ne maistuvat juuri siltä kuin thaimaalaisen aterian kuuluukin.\nMrs Cheng’s Thai Curry -ateriakastikkeilla loihdit aidon thaimaalaisen aterian 10 minuutissa! Runsaasti kookosmaitoa sisältävä kastike on helppokäyttöinen. Lisää vain suikaloitu kana, liha, kala tai kasvikset, kypsennä kastikkeessa ja nauti riisin kanssa.\nMakuvaihtoehtoja löytyy neljä. Valmiissa ruoassa on upeat aromit, mahtava maku ja valloittava tuoksu. Kiireiseen päivään sopiva ruoka valmistuu pienellä tiskimäärällä, tarvitset vain yhden pannun tai kattilan. Voit tuunailla ruokaa lisäämällä joukkoon kasviksia, mutta ateria maistuu herkulliselta ilmankin.\nSaat helpon vegaanisen Thai curryn lisäämällä Panang curryyn esimerkiksi tofua tai muuta kasviproteiinia. Uusi Yellow curry sopii miedon makunsa vuoksi koko perheelle. Yellow curry on myös vegaaninen.\n300-400 g broilerinfileetä\n1 prk (400 ml) Mrs Cheng’s Thai Red Curry -ateriakastiketta\nLeikkaa broilerinfileet reiluiksi suupaloiksi.\nKuori salottisipuli ja porkkanat ja leikkaa suikaleiksi. Kuumenna rypsi- tai seesamiöljy ja kuullota kasviksia hetki.\nLaita broilerinfileepalat ja ateriakastike joukkoon. Anna kiehua hiljalleen noin kymmenen minuuttia, kunnes kasvikset ovat kypsiä. Tarjoa seuraksi keitettyä riisiä ja tuoretta korianteria.\nVinkki! Mikäli haluat päästä helpolla, laita broilerinfileepalat ja ateriakastike paistokasariin ja anna kiehua hiljalleen noin kymmenen minuuttia. Voit käyttää valmistuksessa myös pakastekasviksia ja lisätä ne muiden ainesten kanssa samaan aikaan.\nAasialainen, Broileri- ja kanaruoatmrschengs\nHapanimelä broileria (versio kaksi)


- Tämä kauppa on merkittävä viesti tuotekehityksemme ja visiomme tueksi. Se edelleen vahvistaa suuntaamme valitsemallamme tutkimus- ja tuotekehityksen alueella.\n- Kehittämämme Neoxen®-tuoteperhe hyödyntää täysin Microsoftin uusimpia teknologioita, kuten Visual Studio 2005 Team System –kehitysympäristöä ja SQL Server 2005 -tietokantaa. Järjestelmä skaalautuu yksittäisistä työasemista aina organisaatioiden välisiin ryhmätyötarpeisiin. Se yhdistää saumattomasti liiketoimintajärjestelmät ja prosessien kehittämisen, kertoo Neoxen Systemsin toimitusjohtaja Esa Tervo.\nNeoxenin QX Framework –tuotealusta ja Trelox -välityspalvelin mahdollistavat kansainväliseen toimintaan soveltuvien monikielisten liiketoimintajärjestelmien tuottamisen sekä Windows- että Linux-ympäristöihin.


Laboratorioteknikko | Helsingin yliopisto\nkahden vuoden määräaikaiseen tehtävään 15.6.2021 alkaen tai sopimuksen mukaan Elintarvike- ja ravitsemustieteiden osastolle.\nTehtävä sisältää elintarvikkeiden ja raaka-aineiden kemiallista, mikrobiologista ja molekyylibiologista laboratorioanalytiikkaa. Lisäksi tehtävään kuuluu elintarvikkeiden rakennemittaukset ja elintarvikeprosessien toteuttaminen pilot mittakaavassa. Tehtävään kuuluu kokeiden suunnittelua sekä tutkimustulosten raportointia. Lisäksi tehtävä sisältää analytiikkaan liittyvien ohjeiden laatimista sekä opiskelijoiden neuvontaa mittauksissa. Tutkimusteknikko toimii työparina osaston tutkijoiden kanssa.\nTehtävään valittavalta edellytetään soveltuvaa laboratorioalan koulutusta (esimerkiksi laborantti tai laboratorioanalyytikko). Kokemus kemiallisesta ja mikrobiologisesta analytiikasta, elintarvikeprosesseista sekä elintarvikkeiden rakennemittauksista katsotaan eduksi. Lisäksi tehtävän hoitamisessa tarvitaan hyviä vuorovaikutustaitoja, joustavuutta, hyvää keskittymis- ja paineensietokykyä, rauhallista työotetta myös kiiretilanteissa sekä kykyä itsenäiseen työskentelyyn. Hyvä englannin kielen taito on välttämätön.\nTehtävän palkkaus perustuu yliopistojen palkkausjärjestelmän muun kuin opetus- ja tutkimushenkilöstön vaativuuskehikon tasoihin 6-8 (laboratorioteknikko) hakijan koulutuksen ja ansioiden mukaan. Lisäksi maksetaan henkilökohtaiseen suoriutumiseen perustuva palkanosa, jolloin bruttopalkka on noin 2300 – 3300 euroa (laboratorioteknikko) kuukaudessa. Tehtävä täytetään kuuden kuukauden koeajalla.\nHakuaika päättyy 3.6.2021\nElintarviketieteen professori Kati Katina (kati.katina(at)helsinki.fi, puh. 0504160646)\n03.06.2021 23:59 EEST


Katsastettu 1-2021 Rekisterinumero PNV-199\nTarkista ajoneuvon tiedot: Lähetä tekstiviesti AV PNV-199 numeroon 020202. Saat tiedot ajoneuvosta, sen omistajasta ja haltijasta. Rekisteritietojen tietolähteenä on Traficom. Hinta 4,90 € / haku. Lisätietoja »\nMyydään ikäisekseen hieno kuntoinen vaunu.\nKaasut, valot ja sähköt toimii.\nMukaan saa täyden retkeilyvarustuksen.\nSeuraava katsastus vuonna 2024.\nSäilytetty talvet kuivassa katoksessa.\nEi hajuja tai kosteutta ottanut.\nUusi käyttämätön etuteltta tulee matkaan.\nPari kaasupulloa mukaan ja telkkari seinäkiinnikkeellä.\nValmis paketti uusille reissuille.\nPNV-199, Nettikaravaani ID 1564638


Työ vai perhe? Ville Niinistö pohtii puheenjohtajakisaa\nPerjantai 20.2.2009 klo 09.03\nKansanedustaja Ville Niinistö (vihr) kertoo Helsingin Sanomien Nyt-liitteessä painiskelustaan työ- ja perhe-elämän välillä.\nOnko työtä ja perhe-elämää vaikea sovittaa yhteen?\nVille Niinistö, 32, on naimisissa Ruotsin vihreiden puheenjohtaja Maria Wetterstrandin, 35, kanssa. Niinistöstä on kaavailtu haastajaa Anni Sinnemäelle vihreiden puheenjohtajakisaan. Vielä hän ei ole kuitenkaan ilmoittanut kantaansa.\n- Perheessä on yksi puoluejohtaja ja kaksi lasta, Niinistö tiivistää ongelman Helsingin Sanomien Nyt-liitteessä.\nToissa viikon perjantaina tehdyssä haastattelussa hän vielä torjui puheenjohtajakisaan lähtemisen.\n- En voi ajatella ryhtyväni siihen nyt, vaikka olisin periaatteessa kiinnostunut. En ole valmis uhraamaan sitä (perhettä) sen eteen, että istuisin ministeriauton takapenkillä.\nJos Niinistö valittaisiin puheenjohtajaksi, hän todennäköisesti ottaisi Tarja Cronbergin ministerin salkun.\nPerheellä on kolme asuntoa kahdessa maassa: Tullingessa Tukholman lähellä, Turussa sekä työasunto Helsingissä. Erikoisesta järjestelystä ja kiireisistä töistä huolimatta pari ei myönnä kiireen olevan ongelma.\n- Olemme hyviä sopeutumaan erilaisiin tilanteisiin, Wetterstrand kommentoi.\nNiinistö on Suomen ensimmäinen mieskansanedustaja, joka piti täydet neljän kuukauden vanhempainvapaat.\nPäätös viikon päästä\nMuutama päivä haastattelun jälkeen Vihreässä Langassa Niinistö ilmoitti kuitenkin harkitsevansa puheenjohtajakisaan lähtemistä. Oras Tynkkysen kieltäytymisellä kisasta lienee ollut vaikutuksensa.\n- Kysyjiä on ollut paljon ja koen, että minunlaiselleni ehdokkaalle on tarvetta, Niinistö sanoi Vihreässä langassa.\nSeuraavan viikon aikana hän pohtii ehdokkuuttaan perhetilanteen kannalta.\n- Mun täytyy käydä keskustelu perheen sisällä, että olisiko perheen arki ja puheenjohtajuus yhdistettävissä, Niinistö kertoi Nyt-liitteessä.\nLopullisen päätöksensä Niinistö on luvannut ilmoittaa viikon päästä Turussa pidettävässä puoluevaltuuskunnan kokouksessa.


Volvo Säätiön rahoittamat tutkimukset\nLogistiikka ja liikennejärjestelmät, Ulla Tapaninen, 2018\n"Logistiikka ja liikennejärjestelmät" kertoo, miten ympäristönäkökulmat, palvelullistuminen ja jakamistalous ovat vaikuttaneet liikenneajatteluun. Tutkielmassa pohditaan, millaisia tulevaisuuden liikennejärjestelmien tulisi olla, jotta ne vastaisivat elämäntavan ja yhteiskunnan muutoksiin ja palvelisivat koko Suomen kuljetustarpeita.\nTutkimuksen kieli: suomi\nVAK-ajoneuvoyhdistelmien liikenneturvallisuus, 2017\nTiia Puustisen vuonna 2017 valmistuneen diplomityön aiheena on VAK-ajoneuvoyhdistelmien liikenneturvallisuus.\nKuorma-autoyhdistelmän kääntymisvaroitinjärjestelmä, Tommi Sipilä\nTommi Sipilä tutkii diplomityössään raskaan kaluston ja kevyen liikenteen välisiä onnettomuuksia. Diplomityön empiirisessä osuudessa toteutetaan kuorma-autoihin ja ajoneuvoyhdistelmiin asennettava kääntymisvaroitusjärjestelmä, jonka tarkoituksena on varoittaa muuta liikennettä kääntyvästä ajoneuvosta.\nDiplomityön lopputuloksena todetaan, että kääntymisvaroitusjärjestelmän kaikkien tutkimusosa-alueiden perusteella voidaan päätellä, että kääntymisvaroitusjärjestelmällä näyttää olevan positiivisia vaikutuksia kuorma-auton ja ajoneuvoyhdistelmien liikenneturvallisuuteen.\nVäitöskirja: Logistics outsourcing for Economies in Business Networks, Oulun yliopisto, Jouni Juntunen, 2010\nLogistics outsourcing for Economies in Business Networks -väitöskirjatutkimuksen tarkoitus on luoda ulkoistamissuhteiden mallia logistiikkapalvelumarkkinoilla. Tutkimuksen tärkeimpänä tutkimuskysymyksenä on selvittää, miten ostajien päätökset logistiikan ulkoistamisesta vaikuttavat tavoitteiden saavuttaminen liiketoimintaverkostoissa. Juntusen teoreettinen viitekehys perustuu organisaatiotalouteen, markkinointiin ja suhteiden hallintaan sekä strategiseen johtamiskirjallisuuteen.\nTutkimustuloksista selviää, että logistiikkapalvelujen tarjoajat haluavat luoda asiakkaalleen enemmän palveluita alhaisemmilla kustannuksilla ja siksi toimivat kumppanuudet palveluiden ulkoistamisessa ovat yrityksille hyödyllisiä.\nTutkimuksen kieli: englanti\nMaaliikenteen ammattikuljettajien työterveyshuolto, Työterveyslaitos, 2009\nTietoa maantieliikenteen ammattikuljettajien työterveyshuollon suunnittelun pohjaksi. Tavoitteena on vähentää kuljettajien terveysriskejä ja parantaa liikenneturvallisuutta. Opas tarjoaa tietoa kuljettajien työhyvinvoinnin ja työterveyden edistämiseen vaikuttavista tekijöistä, kuljettajien työn terveysriskeistä ja kuormitustekijöistä sekä ohjeita työterveyshuollon sisällöstä ja toteutuksesta.\nTukimuksen kieli: suomi\nSotilaskuljettajakoulutus ja liike-elämän kuljettajapula, Suomen Puolustusvoimat, Maanpuolustuskorkeakoulu, Suomen Kuljetus ja Logistiikka SKAL ry ja Oulun yliopisto, 2009\nTutkimuksen tavoitteena on kehittää ymmärrystä ja valmiuksia sotilaskuljettajien joustavammalle siirtymiselle varusmiespalveluksen jälkeen työskentelemään kuljetusalalle. Lisäksi on tutkittu myös esimerkiksi varusmiesten mielikuvaa Puolustusvoimien kuljettajakoulutuksesta sekä kuljetusalan yleisiä näkymiä.\nTiekuljetusalan tulevaisuuskatsaus, Logho III, 2009\nSelvityksen tavoitteena oli muodostaa tiekuljetusalan tulevaisuuskatsaus vuoteen 2020. Selvityksessä kartoitettiin eri toimintaympäristötekijöiden vaikutuksia alan tulevaisuudelle, kuljetusalan työvoiman kysynnän ja tarjonnan kehittymistä vuoteen 2020, kuljetusalan koulutustarpeita sekä ammattikuljettajan ammattipätevyysdirektiivin mukaisen jatkokoulutuksen toteutumista ja sisältövaihtoehtoja. Selvityksen tavoitteena oli myös osaltaan tuottaa arvioita tiekuljetusalan tulevaisuudennäkymistä ja kehitykseen vaikuttavista tekijöistä Suomen logistiikkastrategian 2030 laatimiselle. Selvitys toteutettiin laajana internetkyselynä, joka suunnattiin kuljetusalan yrityksille, niiden asiakkaille ja kuljetusalan koulutusorganisaatioille.\nKuorma-autoliikennettä harjoittavien henkilöiden taloudelliseen osaamiseen tähtäävä koulutustyö (Menestyvä SKAL –kuljetusyrittäjä), SKAL ja Onway Oy, 2008\nMaatieliikenteen kuljettajien työhyvinvoinnin kehittäminen, Kuljetusliike SE Mäkinen Oy, 2007\nMaatieliikenteen kuljettajien työhyvinvoinnin kehittäminen -hankkeessa kehitetään raskaan liikenteen kuljettajien työterveystarkastusta huomioiden kuljetusalan ominaispiirteet, työn terveysriskit ja kustannushyötynäkökohdat. Tavoitteena on vaikuttaa kuljettajien työkykyyn ja terveyteen siten, että työssä pysyttäisiin mahdollisimman pitkään ja päästäisiin terveenä eläkkeelle. Hankkeen kautta on tarkoitus myös luoda pohja valtakunnalliselle raskaan liikenteen työterveystarkastuksen toimintamallille.\nPuutavara- ja säiliöautojen päätetyöergonomian kehittäminen, Lappeenrannan aluetyöterveyslaitos, 2005\nPuutavara- ja säiliöautojen päätetyöergonomian kehittäminen -tutkimuksessa tavoitteena on muodostaa käsitys autossa tapahtuvan näyttöpäätetyöskentelyn ergonomiasta puutavara- ja säiliöautokuljetuksissa.\nTutkimuksessa keskitytään fyysisen ergonomian tarkastelemiseen, mutta sivutaan myös kognitiivista ergonomiaa.\nKuorma-autokuljetuselinkeinon rakenne, Tampereen teknillinen yliopisto, 2004\nKuorma-autoliikenteen turvallisuuden kehittämismahdollisuudet, Tampereen teknillinen yliopisto, 2004